Evropa i svet ljuti na Trampa zbog Pariskog sporazuma | EurActiv Srbija\nEvropa i svet ljuti na Trampa zbog Pariskog sporazuma\nObjavljeno : 02.06.2017.\t Tweet\nEvropski lideri odgovorili su ljutnjom i prkosom na vest da je predsednik SAD Donald Tramp odlučio da se zemlja koja u atmosferu emituje drugu po veličini količinu ugljenika u svetu povuče iz Pariskog sporazuma o borbi protiv klimatskih promena. Istovremeno je Evropa saopštila da neće ponovo pregovarati o nekom manje ambicioznom sporazumu. Trampovu odluku kritikuju i u SAD, ali i nevladin sektor širom sveta i naučnici.\nTramp je rekao da se Pariskim sporazumom nameće "drakonsko" opterećenje koje će koštati SAD milione radnih mesta i milijarde dolara.\nSporazum je "veoma nepošten" prema SAD a koristan je za druge vodeće zagađivače, poput Kine i Indije, tvrdi američki predsednik.\n"Ne želimo da nam se druge zemlje više smeju. Zemlje koje od nas traže da ostanemo u Sporazumu su one koje zajedno koštaju Ameriku hiljade milijardi dolara kroz nepoštene trgovinske prakse i, u mnogim slučajevima, nedovoljnim doprinosima za vojni savez", kazao je Tramp.\nMeđutim, kako je dodao, SAD mogu da počnu pregovore o ponovnom pristupanju Pariskom sporazumu ili o novim sporazumu sa "uslovima poštenim za SAD, američke kompanije, radnike, ljude, poreske obveznike".\nPariski sporazum je usvojen 12. decembra 2015. na godišnjoj konferenciji UN o klimi COP21. Potpis na taj dokument stavile su sve zemlje osim Sirije i Nikaragve.\nUN su istog dana kada je i Tramp objavio svoju odluku saopštile da će se 2018. godišnja konferencija o klimatskim promenama održati u Katovicama, gradu u srcu poljskog regiona u kome se vadi ugalj.\nVanredan slučaj zahteva vanrednu reakciju\nTri najveće ekonomije kontinentalne Evrope - Nemačka, Francuska i Italija, reagovale su vanrednim korakom - zajedničkim saopštenjem u kojem kritikuju Trampov potez i kažu ne na njegovu ponudu da se o sporazumu ponovo pregovara.\n"Primili smo odluku SAD sa žaljenjem", naveli su lideri tri ekonomije dodajući da je sporazum o ograničenju emisije ugljenika "ključno oruđe za našu planetu, naše društvo i naše ekonomije".\nKomentarišući Trampovu najavu da je Vašington otvoren za pregovore o novom sporazumu, lideri su naveli da su "čvrsto uvereni da se o sporazumu ne može ponovo pregovarati".\nPredsednik Evropske komisije Žan-Klod Junker rekao je da Trampova odluka predstavlja "ozbiljnu grešku" a evropski komesar za delovanje u oblasti klime i energetiku Migel Arijas Kanjete obećao je da će Evropa nastaviti da bude globalni lider u borbi protiv promena klime.\n"Pariski sporazum će izdržati. Svet i dalje može da računa na Evropu kao globalnog lidera u borbi protiv klimatskih promena", naveo je Kanjete i istakao: "Evropa će predvoditi ambicioznom klimatskom politikom i kontinuiranom podrškom siromašnima i ranjivima".\nNema novih pregovora\nFrancuski predsednik rekao je da veruje da je Tramp napravio istorijsku grešku i pozvao frustrirane američke klimatologe i preduzetnike da dođu da rade u Evropi.\n"Oni će u Francuskoj naći drugu domovinu", rekao je Makron i dodao: "Pozivam ih, dođite i radite ovde sa nama, da zajedno radimo na konkretnim rešenjima za našu klimu, našu prirodnu sredinu".\n"Odlučno kažem: nećemo ponovo pregovarati o manje ambicioznom sporazmu. Nema šanse", istakao je Makron koji je pre manje od mesec dana postao predsednik Francuske.\nNa kraju se Makron obratio svima koji se bore protiv promena klime sloganom: "Učinimo našu planetu ponovo velikom" aludirajući na Trampov slogan iz predizborne kampanje "Učinimo Ameriku ponovo velikom".\nZločin protiv čovečanstva\nPredviđajući Trampovu odluku, francuski ministar ekologije Nikola Ilo rekao je pre objave iz Bele kuće da će, ako jednog dana "ekocid" odnosno uništavanje prirodne sredine bude priznato međunarodnim propisima, "Donald Tramp biti kriv za zločin protiv čovečnosti".\nSkupština grada Pariza u međuvremenu je osvetlila svoju zgradu zelenom bojom "u znak neslaganja" sa Trampovom odlukom, kao i sa ciljem da potvrdi odlučnost gradova širom sveta da se bore protiv klimatskih promena.\nU Berlinu je kancelarka Angela Merkel izrazila "žaljenje" zbog odluke SAD i pozvala da se nastave "klimatske politike koje štite svet".\nGrupa ministara socijaldemokrata u njenoj koalicionoj vladi ocenila je da SAD "nanose štetu sebi, Evropi i svim ljudima u svetu".\nU Londonu je premijerka Tereza Mej istakla da je klimatski sporazum "sigurnosna mreža za buduće generacije".\nU saopštenju iz njenog kabineta navodi se da je Mej telefonom rekla Trampu da "Pariski sporazum pruža pravu globalnu osnovu za zaštitu prosperiteta i bezbednosti budućih generacija zadržavajući energiju pristupačnom i sigurnom za građane i biznis".\nMreža za klimatsko delovanje (CAN) saopštila je da povlačenje SAD iz Pariskog sporazuma "signalizira da je Trampova adminstracija u totalnom raskoraku i sa realnošću, i sa ostatkom sveta".\n"Nažalost, prvi koji će trpeti zbog te nepromišljene odluke je američki narod", navela je ta globalna mreža više od 1.100 nevladinih organizacija iz više od 120 zemalja. Mreža radi na promociji aktivnosti vlada i pojedinaca na ograničavanju po prirodnu sredinu pogubnih klimatskih promena izazvanih delovanjem čoveka.\n"Ta mera je potpuno suprotna njihovim najboljim interesima - njihovom zdravlju, bezbednosti, ponudi hrane, radnim mestima i budućnosti", istakli su iz Mreže.\nOrganizacija Prijatelji Zemlje internacional ocenila je da će "povlačenje iz Pariskog sporazuma napraviti od SAD 'banana' republiku na planu klimatskih promena. Ostali u svetu neće dopustiti da ih SAD povuku".\nOksfam Francuska je saopštio da je američka odluka "sramna i neodgovorna".\nI naučna zajednica je nezadovoljna. Prestižno Britansko kraljevsko društvo ocenilo je da će Trampova odluka ukočiti američke inovacije u oblasti čiste tehnologije.\n"Budućnost je u novim, čistijim i obnovljivim tehnologijama, ne u fosilnom gorivu", rekao je predsednik Društva Venki Ramakrišnan. "Takve tehnologije takođe mogu da pomognu u našoj borbi protiv zagađenja vazduha i obezbede veću globalnu energetsku bezbednost. Predsednik Tramp nije postavio Ameriku na prvo mesto nego je gura u prošlost".\nBivši američki državni sekretar Džon Keri ljutito je reagovao zbog štete koju će SAD povlačenjem iz Sporazuma napraviti planeti i budućim generacijama, ali i američkom prestižu.\nOn je bio izuzetno angažovan u debatama oko teksta sporazuma na pregovorima u Parizu u decembru 2015.\n"To je oduzimanje liderstva od SAD bez presedana", naveo je Keri u saopštenju. Trampova odluka, kako je upozorio, "koštaće nas uticaja, koštaće nas radnih mesta, i pozvaće druge zemlje da se povuku iz rešavanja najvažnije egzistencijalne krize čovečanstva".\n"Time se izoluju SAD nakon što smo ujedinili svet", dodao je Keri.\nPosmatrači u Trampovoj odluci o napuštanju globalnog sporazuma o borbi protiv promena klime vide "prste" Stiva Banona i njegovog "ekonomskog nacionalizma".\n: EU i Kina brane svetski sporazum o klimi\n: Za Zemlju izlazak SAD iz Pariskog sporazuma neće biti dobar\n: EU ne troši na klimatske akcije koliko je planirala\n: Borba protiv promena klime kao ekonomska prilika\nPrivatization and Restitution\nKosovo's Serbian-language media survive on donations\nNovi program EU za lokalni razvoj - objavljeni prvi pozivi\nOtvoreno selfi foto-takmičenje "Delimo kulturno nasleđe"\nFoto konkurs na temu Od plastike do fantastike\nEvrospke prestonice protiv Komisije zbog zagađivanja vazduha\nErdogan: Vlade evropskih zemalja, za razliku od BiH, pale na ispitu demokratije\nEU: Nova vlada u Rimu preti evru\nRepublika Ilindenska Makedonija moguće rešenje spora oko imena\nTači: Razumem odluku Rahoja, ali Kosovo nije Katalonija\nSamit u Sofiji dokaz da je Zapadni Balkan ponovo subjekat dijaloga EU\nUsaglašena deklaracija na Samitu EU u Sofiji\nSrbija i kosovski problem - Da li će biti referenduma?\nNepoverenje javnosti u dijalog Beograda i Prištine zbog izostanka rezultata


Stanley 1-65-481 4 X 125 mm odvijač cena, cene Srbija, prodaja Beograd Novi Sad Niš\nStanley 1-65-481 4 X 125 mm odvijač cene\nTrenutno nemamo slike za Stanley 1-65-481 4 X 125 mm odvijač\nEPonuda nije internet prodavnica već Vam omogućava da brzo i lako nađete Stanley 1-65-481 4 X 125 mm odvijač po najjeftinijoj ceni. Naš cilj je da kupci budu što bolje informisani o ponudi Stanley 1-65-481 4 X 125 mm odvijač na tržištu Srbije. Vrlo lako nalazite željeni proizvod za kategoriju Šrafcigeri / Odvijači cene, ne morate da lutate od sajta do sajta za Stanley Šrafcigeri / Odvijači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Stanley 1-65-481 4 X 125 mm odvijač sa PRODAVCEM. EPonuda ne može da garantuje potpunu tačnost specifikacije i slika za Stanley 1-65-481 4 X 125 mm odvijač. Pre kupovine, podatke za Stanley 1-65-481 4 X 125 mm odvijač proverite na sajtu PROIZVOĐAČA.


Sputnjik se vraća u Litvaniju - Sputnjik Srbija\nSputnjik se vraća u Litvaniju\n16:40 29.07.2019 (osveženo 16:41 29.07.2019) Preuzmite kraći link\nLitvanska radiodifuzna komisija odlučila je da obnovi pristup portalu Sputnjik Litvanija na teritoriji baltičke republike, saopštila je pres-služba resora.\n„Kako je saopštio regulator, od 1. avgusta 2019. godine obnavlja se pristup resursu. Odluka je doneta nakon što je, navodno, sadržaj zaštićen autorskim pravima uklonjen sa sajta“, saopštio je Sputnjik Litvanija.\nKako se navodi, prema zakonu o autorskim pravima pristup blokiranom portalu treba da bude obnovljen u narednih pet dana, nakon što bude izbrisan sadržaj koji je zaštićen autorskim pravima i nakon što o tome bude obaveštena komisija.\nVlasti baltičkih zemalja više puta su ometale rad ruskih medija. Ministarstvo spoljnih poslova Rusije saopštavalo je da postoje očigledni znaci koordinisane politike tih država. Ministarstvo je isticalo da slučajevi medijskog uznemiravanja u baltičkim zemljama „jasno pokazuju šta u praksi predstavljaju demagoške izjave o posvećenosti Viljnusa, Rige i Talina principima demokratije i slobode govora“.\nKonkretno, Ministarstvo spoljnih poslova Litvanije je aprila 2014. godine odbilo da izda akreditaciju dopisnici agencije RIA Novosti Irini Pavlovoj, a vlasti nisu objasnile uzroke za to. Krajem maja ove godine na aerodromu u Viljnusu bio je pritvoren urednik Sputnjika Litvanija Marat Kasem, jer je, kako mu je objašnjeno, predstavljao „pretnju za nacionalnu bezbednost“. Kasemu je zabranjen ulazak u zemlju na pet godina. U julu je sud u Viljnusu odobrio odluku da se blokira sajt Sputnjik Litvanija. Glavni štab estonskih snaga odbrane nazvao je Sputnjik Estonija „zloslutnim propagandnim kanalom“, navodeći da agencija objavljuje saopštenja za javnost estonske vojske, ali sa „provokativnim“ naslovima.


Vesti online / Vesti / Srbija / Šta je sve Nikolić ispričao Putinu o Vučiću?\nNikolić pričao, Putin samo slušao\nNikolić je prošle nedelje boravio u Rusiji gde mu je ruski predsednik Vladimir Putin uručio Orden prijateljstva. Na svečanoj večeri nakon uručenja odlikovanja bivši predsednik nije birao reči žaleći se Vladimiru Putinu na postupanje, politiku, ali i tretman koji je on lično u prethodnom periodu imao kod Aleksandra Vučića.\n- Nikolić je rekao Putinu kako Srbija ne sledi ruska uputstva i da je glavni razlog za to taj što je Vučić pobedio u stranci, a ne on. Onda je ispričao kako je Vučić dugo radio protiv njega i da je aktuelni šef države odgovoran što je njegova politika poražena - kaže izvor "Blica" koji se zatekao na licu mesta.\nNikolić se nije žalio samo na odnos Srbije prema Rusiji i saradnju dve zemlje, za koju je rekao da nije na onom nivou na kojem je bila u vreme njegovog predsednikovanja, već i na svoju poziciju koja je devalvirana nakon što je Srpska napredna stranka odlučila da na predsedničkim izborima kandiduje tadašnjeg premijera plašeći se da Nikolić neće ostvariti pobedu.\n- Zahvalio je Vladimiru Putinu što mu je "dozvolio" da bude na čelu Saveta za saradnju sa Ruskom Federacijom i Kinom i rekao da mu Vučić to nikada ne bi dao da nije bilo Rusa i Putina lično da pritisnu, jer su oni navodno naterali Vučića na to - prepričava sadržaj razgovora naš sagovornik.\nKako ističe, ruski predsednik se nije naručito uključivao i komentarisao, samo je pažljivo slušao šta mu Nikolić govori.\nVučić u decembru u Moskvi\nPredsednik Srbije Aleksandar Vučić primio je juče ambasadora Ruske Federacije Aleksandra Čepurina, koji mu je preneo poziv predsednika Vladimira Putina da polovinom decembra poseti Rusku Federaciju i sastane se s njim u Moskvi. Vučić je rekao da je veoma važno što će imati priliku da s predsednikom Putinom razgovara o bilateralnim odnosima, kao i o konkretnim predlozima za unapređenje političkog dijaloga i ekonomske saradnje Republike Srbije i Ruske Federacije.\nSRBIJA Novosti: Putin sprema specijalni paket za Srbiju\nSRBIJA Vučić: Neće nas poniziti\nSRBIJA Blumberg: Putin i Vučić trasirali buduće korake


Nezavisni analitičar Omar Hosino smatra da će sirijski predsednik ostati na vlasti, zbog straha kako Zapada tako i Rusije da bi ekstremisti poput Al-Kaide mogli da preuzmu kontrolu u zemlji.\nO razlozima odlučne podrške Rusije režimu sirijskog predsednika Bašara al-Asada i opasnosti od rastućeg prisustva i uticaja islamista i Al Kaide u Siriji, kolega Branko Mikašinović razgovarao je sa nezvisnim političkim analitičarem, Omarom Hosinom.\nHosino: “Rusija će podržavati režim Bašara al-Asada do kraja iz sledećih razloga: Prvo, Putin je, ako hoćete, priteran uza zid i više ne želi da pokaže bilo kakve slabosti na Bliskom istoku. To je region u kome je Rusija relevantna. Sirija je poslednja odstupnica, poslednji bastion na Bliskom istoku, gde Rusija brani svoje geopolitičke interese ne samo u toj zemlji, već kroz nju i na Bliskom istoku.\nDrugo, Rusija je ubedjena da bi padom al-Asada vlast u toj zemlji preuzela Al-Kaida ili slični ekstremisti, što ne bi bilo u interesu Moskve, ali ni Zapada. Treće, Rusija i Sirija imaju tradicionalno dobre i duge odnose, koji su ekonomske, političke i vojne prirode. Damask kupuje od Rusije oružje, a Rusija ima svoju pomorsku bazu u toj zemlji i jedinu i veoma važnu na Bliskom istoku. Dakle, u srcu Levanta, sa Bašarom al-Asadom, Rusija ostaje relevantan faktor.”\nGlas Amerike: Veliki broj stranih boraca i pripadnika Al Kaide stiže u Siriju, učvršćuje svoja uporišta i postaje velika regionalna pretnja?\nHosino: “Sirija je na prvom mestu u svetu po aktivnostima džihadista, koji dolaze iz Evrope, Rusije, Pakistana, Bangladeša i Afrike. Nedavno je jedan predstavnik Centralne obaveštajne agencije u izjavi za Njujork Tajms rekao da je Sirija najopasnije mesto na svetu zbog prisustva terorista. Svakim danom Al Kaida i njene filijale postaju sve snažnije i one u regionima pod njihovom kontrolom nastoje da primene striktnu interpretaciju Islamskog zakona.\nTi strani borci se približavaju i teritorijama Alavita, što predstavlja sasvim novu eskalaciju ratnih aktivnosti. Pored Al Kaide, Hezbolah, koji je na američkoj listi terorističkih organizacija, takodje je angažovan u borbama u Siriji sa desetinama hiljada boraca. Ovakav razvoj dogadjaja ukazuje na neuspeh američke regionalne politike, pošto aktivnosti islamista ne samo da nisu smanjene i izolovane, već su intenzivirane. To je u suprotnosti sa ciljem Obamine administracije da pokuša da spreči da Sirija postane drugi Irak.”\nGlas Amerike: Da li to znači da Bašar Al Asad postaje neophodan zapadni partner?\nHosino: “Od samog početka gradjanskog rata, režim Bašara Al Asada je tvrdio da je on jedina alternativa Al Kaidi i zapadni partner u borbi protiv Al Kaide u Siriji. Al Asad je sada pridobio podršku manjina u toj zemlji, čak i onih koje su do nedavno bile protiv njega. To je podstaklo i neke strane zemlje da ne upute vojnu pomoć opoziciji, uprkos ranijim obećanjima, što se može protumačiti i kao diplomatski uspeh Bašara al Asada. Velika Britanije je pre par nedelja, na primer, otkazala vojnu pomoć pobunjenicima, iz bojazni od naoružavanja Al Kaide medju pobunjenicima. Sve to ukazuje da će Asad ostati i dalje na vlasti, ako ne u celoj Siriji, onda bar u nekim njenim delovima.”


Kosovski premijer Ramuš Haradinaj otputovao je u Pariz gde će sa visokim francuskim zvaničnicima razgovarati o procesu liberalizacije viza.\n"Danas putujem u Pariz, gde ću imati sastanke samo na ovu temu ’da je Kosovo spremno i da je odradilo svoj posao na liberalizaciji viza’", rekao je Haradinaj govoreći na Skupštini Alijanse za budućnost Kosova.\nPrema njegovim rečima Kosovo je ispunilo sve uslove za liberalizaciju viza što je "potvrđeno i od strane Evropske komisije i Evropskog parlamenta".\nGovoreći o dijalogu sa Srbijom Haradinaj je rekao da očekuje "konačni okvirni sporazum" koji će za rezultat imati "uzajamno priznavanje u postojećim granicama".\n15.08.2020 U srpskim sredinama preminula jedna osoba, devet novoobolelih (262)


Zahtev za povraćaj PDV za bebe do 18. februara\nRok za podnošenje zahteva za refundaciju PDV-a kupcu hrane\ni opreme za bebe traje do 18. februara ove godine, saopštila je Poreska uprava.\nOd 1. februara ove godine izmenjeni su, inače, uslovi za refundaciju PDV-a na kupovinu hrane i opreme za bebe, odnosno usklađeni su dinarski iznosi sa godišnjim indeksom potrošačkih cena u 2019. godini.\nU skladu sa izmenama Zakona o porezu na dodatu vrednost, propisano je da se pravo na refundaciju PDV-a može ostvariti do iznosa od 80.323,24 dinara za bebu starosti do dve godine, i to u prvoj godini starosti do 45.898,99 dinara, a u drugoj do 34.424,25 dinara, objašnjavaju nadležni.\nPravo na refundaciju PDV-a za hranu i opremu za bebe može da ostvari roditelj, odnosno staratelj ukoliko je njegov ukupan neto prihod u godini koja prethodi godini u kojoj se podnosi zahtev za refundaciju manji od 1.101.575,88 dinara, a ukupna imovina na koju plaća porez na imovinu manja od 26.850.911,72 dinara.\nDetaljnije informacije građani mogu saznati pozivom Kontakt centra Poreske uprave na brojeve telefona 011 331 01 11 ili 0700 700 007, a u 37 filijala Poreske uprave u Srbiji, na jedinstvenom poreskom mestu "Vaš poreznik" građani se mogu neposredno informisati.\nTakođe, na sajtu Poreske uprave (www.purs.gov.rs) nalazi se Korisničko uputstvo u vezi sa refundacijom PDV-a za kupovinu hrane i opreme za bebe.\nizvor: Tanjug, agencije, foto: thedanw, Pixabay


Niko to nije uspeo ali Srbija će sigurno: Naš cilj je da idemo napred uz podršku MMF … - WebTribune\nHome/U FOKUSU/Niko to nije uspeo ali Srbija će sigurno: Naš cilj je da idemo napred uz podršku MMF …\n3. јуна 2021.\tU FOKUSU Ostavite komentar\nVlada Srbije donela je danas odluku o novom programu saradnje sa Međunarodnim monetarnim fondom (MMF).\nOn će ponovo biti savetodavnog karaktera, bez pozajmljivanja novca, rečeno je Tanjugu u Ministarstvu finansija.\nMinistar finansija Siniša Mali istakao je da je novi aranžman sa MMF-om veoma važan za Srbiju zbog nastavka reformi i kredibiliteta.\n„Naš cilj je da Republika Srbija ide napred i da, uz podršku MMF-a, nastavimo dalje sprovođenje reformi koje smo već pokrenuli. Saradnja sa MMF nam je važna i potrebna zbog kredibiliteta i njihova podrška nam veoma znači“, rekao je Mali Tanjugu.\nMinistar finansija je istakao da je veoma značajno što novi aranžman koji sklapamo sa MMF nije finansijskog, već savetodavnog tipa.\n„A, ono što želimo da postignemo jeste očuvanje postojećih rezultata i nastavak važnih strukturnih reformi, kako bi Srbija mogla da postigne još veće stope privrednog rasta“, naglasio je Mali.\nStalni predstavnik MMF-a u Srbiji Sebastijan Sosa rekao je ranije Tanjugu da bi novi savetodavani aranžman sa Srbijom trebalo da bude odobren od strane MMF-a i potpisan u drugoj polovini juna.\n„Očekujemo da novi Instrument za koordinaciju politika – PCI bude razmatran i odboren od strane izvršnog odobra MMF- a u drugoj polovini juna“, rekao je Sosa i precizirao da je sastanak odbora zakazan za 18. jun.\nKazao je da je novi glavni cilj novog savetodavnog aranžmana sa Srbijom, posle onog koji je istekao u januaru ove godine, da dalje podrži makroekonomsku politiku Srbije i njen oporavak posle pandemije.\nTakođe, taj aranžman treba da osigura strukturne institucionalne reforme potrebne za veći, zeleniji i održiviji privredni rast Srbije.\nVlada Srbije i MMF dogovorili su u aprilu 2020. novi aranžman koji neće podrazumevati finansijsku podršku već ce biti isključivo savetodavnog karaktera i trajaće dve i po godine.\nPrethodni program podržan Instrumentom za koordinaciju politike (PCI) odobren je Srbiji u julu 2018. godine na period od 30 meseci, savetodavnog je karaktera i nije predviđao korišćenje finansijskih sredstava.


Put od 9 meseci Archives - Page 2 of 4 - Kockice Života\nPut od 9 meseci (Page 2)\nVelika je zabluda kod ljudi da je bebi puder, ili kako ga neki zovu talk nešto što je prirodno i bez štetnih posledica. Pogotovo jer se vezuje za „bebe“ gdePročitaj više\nPribližavamo se srećnom trenutku – treće tromesečje trudnoće\nTrudnoća je jedan od lepših perioda u životu koji svaka trudnica pamti do kraja života. Traje 9 meseci, odnosno punih 40 nedelja, tačnije 280 dana. Ovde ćemo se osvrnuti naPročitaj više\nPripremite kutak za mališana – stiže beba\nIn: Put od 9 meseci, Skockajte prostor\nČesto budući roditelji krenu sa pripremom sobe za bebu – mališana dok je još u stomaku. Sa puno ljubavi i pažnje misli se o svakom detalju i kutku sobe. PrikazaćemoPročitaj više\nPrinova je stigla – sredite kutak za devojčicu\nOvako nekako to ide.. Roda donosi bebu.. Roditelji su srećni.. Vreme je za uređenje sobice.. Potraga za idejama.. Biraju se boje, detalji.. Pročitaj više\nNajlepši period trudnoće – drugo tromesečje\nTrudnoća je jedan od lepših perioda u životu koji svaka trudnica pamti do kraja života. Traje 9 meseci, odnosno punih 40 nedelja, tačnije 280 dana. Ovde ćemo se bazirati naPročitaj više


Svjetski dan sigurnosti hrane - Agencija za sigurnost hrane Bosne i Hercegovine\nU skladu sa Rezolucijom Generalne skupštine Ujedinjenih nacija, 7. juna se širom svijeta obilježava Svjetski dan sigurnosti hrane. Na taj način želi se usmjeriti pažnja javnosti na značaj sigurnosti hrane za zdravlje ljudi i ekonomiju. Cilj je potaknuti aktivnosti koje će pomoći u prevenciji, otkrivanju i upravljanju rizicima porijeklom iz hrane te dati doprinos sigurnom snabdjevanju hranom, zdravlju ljudi, ekonomskom napretku, poljoprivredi, pristupu tržištu, turizmu i održivom razvoju. Pristup dovoljnim količinama sigurne i nutritivne hrane ključ je za očuvanje života i promociju zdravlja.\nPrimarna odgovornost za sigurnost hrane pripada subjektima u poslovanju sa hranom koji u svim fazama proizvodnje, prerade i distribucije moraju osigurati da hrana zadovoljava propisane zahtjeve. U skladu sa porukom Svjetskog dana sigurnosti hrane, odgovornost za sigurnost hrane, osim subjekata u poslovanju sa hranom, dijele i vlade, međunarodne organizacije, udruženja proizvođača i potrošača, akademske i istraživačke institucije i privatni sektor. Potrebna je saradnja na mnogo nivoa, uključujući međusektorsku i međunarodnu saradnju.\nUsklađivanje propisa o hrani sa pravnom stečevinom EU predstavlja jednu od glavnih aktivnosti Agencije za sigurnost hrane Bosne i Hercegovine. Na prijedlog Agencije, u saradnji sa nadležnim organima Federacije BiH, Republike Srpske i Brčko distrikta BiH, Vijeće ministara Bosne i Hercegovine donijelo je više od 170 propisa o hrani te je na taj način ova oblast u značajnoj mjeri usklađena sa legislativom EU. Razvijeni su i zajednički se implementiraju specijalizovani programi kontrole hrane, kao što je Višegodišnji program kontrole ostataka pesticida u i na hrani bilјnog i životinjskog porijekla. Osim toga, uspostavljeni su mehanizmi za povlačenje i opoziv zdravstveno neispravne hrane, ukoliko se to utvrdi u fazi u kojoj je hrana dospjela na tržište.\nPored segmenta zdravstvene ispravnosti hrane, u proteklom periodu u Bosni i Hercegovini je ostvaren i značajan napredak u razvoju i implementaciji politika kvaliteta hrane u oblastima prirodnih mineralnih, prirodnih izvorskih i stonih voda, oznaka porijekla, geografskog porijekla i garantirano tradicionalnog specijaliteta prehrambenih proizvoda, certificiranja i označavanja proizvoda oznakom ”bez GMO”, hrane za posebne prehrambene potrebe i organoleptičke analize maslinovog ulja. U predstojećem periodu, u skladu sa preporukama Evropske komisije, potrebno je dodatno unaprijediti kapacitete za službene kontrole hrane i laboratorijsko ispitivanje hrane na čemu će Agencija za sigurnost hrane Bosne i Hercegovine raditi u skladu sa svojim nadležnostima.


Bihać: Za predsjednika kluba novinara Bihać izabran Senudin Safić\nNaslovnica Krajina Bihać Bihać: Za predsjednika kluba novinara Bihać izabran Senudin Safić\nBihać – U Bihaću je danas održana izborna sjednica Kluba novinara, koji djeluje pri Udruženju BH novinari. Udruženje djeluje u svim većim gradovima Bosne i Hercegovine, a glavni ciljevi su zaštita prava novinara, unapređenje profesionalnih standarda i odgovornosti, te poticanje razvoja demokratskog okruženja za rad medija u Bosni i Hercegovini i svijetu.\nVeliki pritisak različitih lobija i institucija vlasti, a često i opasnost po život uslovi su s kojima se novinari suočavaju svakodnevno. Zaštita profesije, ali i solidarnosti među novinarima iz različitih medija, bit će okosnica rada i novoformiranog kluba, koji želi okupiti novinare iz svih općina Unsko-sanskog kantona.\nNovinari iz Unsko-sanskog kantona, printanih i elektronskih medija, za predsjednika Kluba novinara Bihać izabrali su Senudina Safića, dok je za sekretara izabrana Dženita Duraković. Safić je, zahvalivši se kolegama na ukazanom povjerenju, napomenuo da prvo novinari trebaju priznati u čemu griješe, te da im kodeks i zakoni trebaju biti glavna vodilja.\n„Bit je da radimo na poboljšanju statusa novinara u USK, koji su na marginama društva i prioritet treba biti prije svega da se borimo protiv situacija poput one kada neki novinari mogu dobiti izjavu, a neki ne“, naglašava Safić.\nAdis Šušnjar, koordinator Udruženja BH novinari, smatra da ovaj klub, koji će okupiti novinare iz USK, već pokazuje da ima želju, volju i snagu da se bori protiv pritisaka. Od velike važnosti u toj borbi ističe solidarnost između novinara, koji su u USK i cijeloj BiH često ucijenjeni u svom poslu.\nNakon izbora predsjednika, sekretara i Upravnog odbora Kluba novinara Bihać, te delegata za Skupštinu udruženja na državnom nivou, novinari su debatirali o aktuelnim problemima novinara u USK, radnih prava i slobode govora. Iznesena iskustva u različitim medijima govore o evidentnom pritisku na novinare, sa kojim se suočavaju svakodnevno u životu i na radnom mjestu.\nNakon registracije, članovi Kluba planiraju raditi na okupljanju što većeg broja novinara u Unsko-sanskom kantonu. Dosta je obaveza pred novim vodstvom, a kako se moglo čuti na sastanku, cilj je u narednom periodu izgraditi što kvalitetniji i respektabilniji klub, koji će se na najbolji način boriti za zaštitu novinarske profesije.


"Privatno osiguranje - jedno od rešenja za efikasan zdravstveni sistem" - Nova ekonomija\n"Privatno osiguranje - jedno od rešen...\n"Privatno osiguranje - jedno od rešenja za efikasan zdravstveni sistem"\nŽeljko Jović FOTO: Uniqa osiguranje\nZdravstveni sistem Srbije je u 2018. godini napredovao za dva mesta i rangirao se kao 18. od 35 sistema država Starog kontinenta, prema rezultatima Evropskog zdravstvenog potrošačkog indeksa.\nJedan od najzapaženijih rezultata bio je aktivan rad na listama čekanja za operacije ili različite vrste snimanja i dijagnostike u državnim bolnicama širom zemlje. Iako značajno smanjene, one prema javnodostupnim podacima i dalje broje više od 72.000 ljudi koji će na red doći u periodu od nekoliko meseci do šest godina.\n"Građani Srbije se sve više okreću privatnom zdravstvenom sektoru, gde prema statistici svake godine u proseku potroše oko 300 evra. Za isti iznos, odnosno za 25 evra mesečno, kroz privatno zdravstveno osiguranje mogu da osiguraju više od 1.000 evra pokrića za lečenje i dijagnostiku. Pristupačna premija, brzina i komfor razlozi su zbog kojih privatno zdravstveno osiguranje beleži konstantan rast koji je prošle godine dostigao rekordnih 21 odsto", istakao je Željko Jović, direktor Sektora zdravstvenog UNIQA osiguranja na panelu.\n"Klijenti UNIQA osiguranja, uz podršku doktora iz MedUNIQA kontakt centra koji je dostupan 24/7, preglede mogu da zakažu za jedan, a komplikovaniju dijagnostiku za najviše tri dana. Kako je naše strateško opredeljenje da dosegnemo do svakog mesta i svakog korisnika, kroz našu najveću mrežu u zemlji grana se čak 700 specijalističkih ordinacija, poliklinika, domova zdravlja i bolnica širom Srbije. Dakle, naši klijenti pored termina i lekara, mogu da odaberu i ustanovu u svom neposrednom okruženju, i da u svakom trenutku budu potpuno uvereni da će dobiti pravovremenu zdravstvenu negu. UNIQA, kao lider u individulanom privatnom zdravstvenom osiguranju, klijentima omogućava i da kroz različite pakete ugovore pokriće od 1.000 do 100.000 evra za bolničko i van bolničko lečenje u zemlji, kao i dodatno lečenje na teritoriji čitave Evrope uz pokriće do dva miliona evra", dodao je Jović.


Tehnološke stipendije na Univerzitetu u Klagenfurtu\nStipendije rumunske vlade za istraživanja na doktorskim i postdoktoskim studijama; rok za prijavu 16. februar 2020.\nOtvorene prijave za program profesionalne mobilnosti za studente\nUniverzitetska agencija za frankofoniju poziva studente da se prijave na program profesionalne mobilnosti kako bi stekli veštine koje će im olakšati profesionalnu integraciju.\nStipendije Republike Turske za 2020. godinu\nOtvoren je poziv Vlade Republike Turske za dodelu stipendija za akademsku 2020/21. godinu.\nStipendije za letnje kurseve nemačkog jezika u Bavarskoj 2020.\nProgram stipendija Višegrad fonda za 2020. godinu\nOtvorene pozicije za doktorske studije u oblasti 5G komunikacionih sistema\nDostupno je 15 pozicija za doktorske studije u okviru projekta MOTOR5G - MObility and Training fOR beyond 5G Ecosystems, čiji je fokus na ugradnji veštačke inteligencije u 5G komunikacione sisteme radi pametnijeg korišćenja mrežno generisanih podataka.\nRaspisan konkurs za Pupinovu nagradu Matice srpske\nU spomen Mihajla Pupina, stipendiste i dobrotvora Matice srpske, ustanovljena je nagrada za studentske radove koji predstavljaju doprinos tehničkim i prirodno-matematičkim disciplinama kojima se bavio ovaj naučnik, pod imenom Pupinova nagrada Matice srpske.\nPokreni se za nauku – Konkurs za naučne grantove\nProgram obuke u Japanu\nProgram je predviđen za studente inženjerskih, visokotehnoloških i drugih naučnih oblasti


Partizan najavljuje 'rođendansku' pobedu - Sportske.net\nPartizan najavljuje 'rođendansku' pobedu\nTrener rukometaša Partizana Aleksandar Brković izrazio je nadu da će njegov tim ostvariti pobedu u predstojećoj utakmici protiv Borca iz Banjaluke, u petom kolu regionalne SEHA lige.\nRukometaši Partizana u subotu od 18 časova na Banjici igraju protiv Borca iz Banjaluke, a povodom 68. rođendana Sportskog društva, uprava kluba odlučila je da ulaz na tu utakmicu bude besplatan.\n"U subotu će se sastati dva slavna i prijateljska kluba. Bitno je da u ovoj utakmici možemo da pobedimo i sa takvim motivom ulazimo u meč. Od utakmice sa Zagrebom u prošlom kolu imamo problema sa bolesnim igračima. Svi imamo velike ambicije i želimo da uvećamo broj osvojenih bodova", rekao je Brković.\nPosle četiri utakmice u SEHA ligi, Partizan s jednom pobedom i tri boda zauzima pretposlednje, deveto mesto na tabeli, dok je Borac poslednji bez bodova.\nGolman Partizana Mihailo Radovanović rekao je da se nada pobedi protiv Borca.\n"Nadam se da ćemo baš na rođendan Sportskog društva uspeti da zabeležimo pobedu. U utakmici protiv Lovćena smo pokazali da možemo da igramo i nadigramo protivnika. Siguran sam da ćemo to uspeti i u ovom meču", rekao je Radovanović.\nKako je najavljeno, po završetku utakmice sva deca s tribina moći će da izađu na teren, da pričaju i slikaju se s igračima.\nEkipa Borca u Beograd će doputovati na dan utakmice, a na terenu na Banjici igraće prvi put posle 20 godina.


Zorana Mihajlović je na meti „Vučićevih talibana“\nIzvor: Vaseljenska TV, 13.Sep.2017, 19:16\nBeograd – Zorana Mihajlović već dugo služi kao dežurna meta napada pojedinih naprednjačkih kolega u jednom delu SNS-ovih medija. Više puta se spekulisalo, a i Vučić je slao takve signale preko svojih čauša, da neće biti član Vlade, a ona je uvek ostajala, kaže Đorđe Vukadinović.\nU poslednje tri godine u prorežimskim medijima Zorana Mihajlović je rušila Vučića, učestvovala u državnim udarima, >> Pročitaj celu vest na sajtu Vaseljenska TV << radila protiv interesa Srbije. Bez obzira na sve to, ona spada među najuticajnije političare u Srbiji.\nZašto se tabloidi obrušavaju na Zoranu Mihajlović i da li ona zaista sarađuje sa Demokratskom strankom kako piše u današnjem izdanju prorežimskog tabloida „Alo“?\n„Zorana Mihajilović se od većine svojih stranačkih kolega razlikuje i po kapacitetima, i po neskrivenoj ambiciji i tome što nema radikalsko poreklo. Mislim da Vučić huška svoje talibane i deo patriotskog javnog mnjenja na Zoranu kao na „strani element“ – kao što je ranije huškao Zoranu na Tomislava Nikolića – a onda će da je mlako i tobože brani“ kaže Vukadinović i dodaje:\n„Pretpostavljam da se on u evropskim krugovima žali na te svoje tabloidne talibane, pravdajući se kako mora da ih drži zbog svog „proruskog i nacionalističkog“ biračkog tela. S druge strane, Vučić svojim talibanima sigurno govori kako mora u Vladi da drži mrsku Zoranu, kao i Vujovića, da bi zadovoljio strance i MMF.\nUkratko, određeni sukob sigurno postoji, ali tu u velikoj meri ima i Vučićevog spina i manipulacije, da se javnost bavi tim njihovim unutrašnjim odnosima, aferama i svađama, a da onda on kao neko božanstvo miri arbitrira između zavađene braće“.\nDanas / Vesti\nThe post Zorana Mihajlović je na meti „Vučićevih talibana“ appeared first on Vaseljenska TV.


Redakcija, Author at Info 24\nMažić sudi evropski Super kup\nNajbolji sudija Srbije Milorad Mažić sudiće utakmicu evropskog Super kupa Real Madrid – Sevilja u Trondhajmu, saopštila je danas Evropska fudbalska unija (UEFA). Mažić je sudio utakmice na minulom Evropskom\nProglašeno vanredno stanje u Turskoj\nTurski predsednik Tajip Erdogan saopštio je večeras da će vanredno stanje u zemlji trajati tri meseca, javio je Rojters. On je dodao da je ova odluka u granicama Ustava, i\nSrbiji prvo zlato u istoriji i milion dolara\nSrbija osvojila svoju prvu Svetsku ligu\nOdbojkaška reprezentacija Srbije osvojila je prvi put Svetsku ligu, pošto je u nedelju u Krakovu u finalu završnog turnira pobedila Brazil sa 3:0, po setovima 25:23, 25:22, 25:21. Srbiji je\nDanas hladno i kiša\nU Srbiji će danas iznad većeg dela zemlje biti pretežno oblačno i sveže, samo na jugu i jugoistoku promenljivo oblačno, mestimično sa kišom, a ponegde i kratkotrajnim pljuskom sa grmljavinom.\nNikolić na kosidbi na Rajcu\nPredsednik Srbije Tomislav Nikolić prisustvovaće danas 44. kosidbi na Rajcu. Nikolić će položiti venac na spomenik junacima Kolubarske bitke na Rajcu. Nakon polaganja venca predsednik Nikolić će se obratiti i\nVučić pozvao građane da ne idu u Tursku\nPredsednik Vlade Srbije Aleksandar Vučić je pozvao danas građane Srbije da ne putuju na teritoriju Turske, navodeći da Srbija ne moze da garantuje bezbednost svojim građanima u toj zemlji. Vučić je\nVučić najavio formiranje zajedničkih timova policije i vojske za zaštitu granica\nVlada Srbije formiraće zajedničke timove policije i Vojske Srbije koji će zaštiti granice Srbije od ilegalnog ulaska migranata, ali i od ilegalnog i kriminalnog ponašanja naših i tuđih krijumčara, izjavio\nIS peuzela odgovornost za napad u Nici\nIslamska država preuzela je danas odgovornost za napad na šetalištu u Nici, u kojem su poginule 84 osobe, a 202 ranjene. Novinska agencija Amak, koja podržava Islamsku državu, saopštila je\nErdoganova vlast se konsoliduje, ima sukoba\nVlast u Turskoj konsoliduje se danas nakon pokušaja vojnog puča u zemlji, predsednik Redžep Tajip Erdogan najavljuje oštar obračun sa pučistima, ali u Ankari i Istanbulu još ima pojedinačnih sukoba,


Srpska liga: Pčinji lakše nego Dinamu - InfoVranjske\nSrpska liga: Pčinji lakše nego Dinamu\nSrpskoligaši iz Pčinjskog okruga, Dinamo iz Vranja i Pčinja iz Trgovišta, gostuju u poslednjem, 15. kolu Srpske lige „Istok“, Vranjanci u Vlasotincu protiv domaće Vlasine, a tim iz Trgovišta u Negotinu gde ga dočekuje Hajduk Veljko.\nDinamu predstoji težak posao u Vlasotincu, Vlasina je na 10. poziciji na tabeli sa 17 bodova, dok su Vranjanci na pretposlednjem, 15. mestu sa sedam bodova, pa ipak domaćin nije veliki favorit budući da su vranjski žuti na zelenom terenu osvojili 14 bodova.\nDinamo ima finansijke i kadrovske probleme, manjak finansija direktno znači manje dobrih igrača, a na polju kadrova otišao je trener Saša Jovanović kojeg su zamenili privremeno Goran Ristić i Predrag Ristić, dok je nekoliko igrača sporno iz više razloga.\nUtakmica između Vlasine i Dinama na programu je u nedelju 21. novembra na stadionu „Rosulja“ u Vlasotincu i počinje u 13 sati.\nPčinja ima nešto lakši posao u Negotinu, domaći Hajduk Veljko je na 14. mestu sa 11 bodova, a srpskoligaš iz Trgovišta je na 1i. mestu sa 16 bodova i u usponu forme i sa dobrim rezultatima u poslednja tri kola.\nU klubu iz Trgovišta su optimisti, jer mogu da računaju na sve raspoložive snage i putuju za Negotin sa ambicijama da ostvare povoljan rezultat.\nUtakmica između Hajduk Veljka i Pčinje igra se u Negotinu u nedelju 21. novembra sa početkom u 13 sati.\nFK Dinamo FK Pčinja Fudbal srpska liga


„Zaključajte ljubav“ na Eiffelovom mostu - Index.ba\n„Zaključajte ljubav“ na Eiffelovom mostu\nU Parizu, Kelnu, Firenci i drugim evropskim gradovima postoje mjesta gdje zaljubljeni mogu „zaključati“ svoju ljubav. U posljednje vrijeme sve više zaljubljenih parova na ogradu pomenutog mosta u Sarajevu stavljaju katance sa ispisanim imenima i datumima i na taj način po uzoru na velike svjetske metropole zaključavaju svoju ljubav.\nOsnovni simbol mosta je spajanje, prevazilaženje razlika, pa kad se tome još doda i simbolika katanca, poruka je jasna – ljubav nema rok trajanja.\nOpćina Centar će u povodu obilježavanja Dana zaljubljenih u srijedu, 14. februara 2018. godine u 12 sati upriličiti kulturno-zabavni program na Eiffelovom mostu i na taj način pozvati na ljubav, poštovanje i uvažavanje.\nPrethodni članakTokić: Potpisivanje Deklaracija RS i Srbije je nastavak politike agresije na državu BiH\nNaredni članakFederalni zavod za zapošljavanje: Posao za 14.000 osoba u 2018. godini


Dijana Macura Lipovčić | 11. 08. 2017 - 15:30h 14:24h\nUmetnički savet likovne kolonije Rakani, na čelu sa istoričarem umetnosti Sinišom Vidakovićem, ove godine u živopisno mesto pored Une pozvao je Milutina Kopanju iz Beograda, Emiliju Boroju iz Novog Sada, Mariju Spasić i Dejana Stojanovića iz Leskovca, Snežanu Nešković Simić iz Loznice, te Srđana Kosića iz Banjaluke i Milovana Čikića iz Gradiške.\n- Sa njima će stvarati i domaćini, tri umetnice iz Novog Grada, i to Sanja Stupar, Danijela Kolundžija i Ivana Blagojević – rekla je dokumentarista Galerije u Novom Gradu Mirjana Drljača.\nLikovna kolonija Rakani jedna je od najstarijih kolonija u Srpskoj, a i jedina koja ima izložen legat dela nastalih na saborovanjima.\nDrljača ističe da u fundusu Rakana ima više od 500 umetnina koje mogu da daju verodostojnu sliku razvoja savremene umetnosti na području BiH i Republike Srpske.\nNeka od najreprezentativnijih dela u fundusu potpisuju poznati jugosloveniski umetnici poput Stojana Ćelića, Boška Kućanskog, Branka Miljuša, Mersada Berbera, Vese Sovilja i drugih autora koji su svojim radom osigurali značajno mesto u našem savremenom slikarsvu.\nPored njih, značajan broj učesnika bili su mladi slikari kojima Kolonija Rakani pruža prostor za umetničku afirmaciju, što prema rečima organizatora, postaje dodatni kvalitet ovog likovnog saborovanja.\n- U fundusu kolonije imamo i dela Borjane Mrđe, Mladena Miljanovića i drugih mladih stvaralaca. Interesantno je da je selektor kolonije njih pozvao da učestvuju u ovoj manifestaciji u vreme kada su još bili studenti na banjalučkoj Akademiji umetnosti. Danas su ti akademski slikari nosioci likovne scene u Republici Srpskoj – istakla je Drljača.\nNa temeljima, koje su stvorili Boško Karanović, Stojan Ćelić, Zdravko Mandić, Lazar Drljača i ostali velikani, za tri decenije postojanja Likovna kolonija Rakani stvorila je veliku produkciju umetnina koje predstavljaju nacionalno blago ovog kraja.\nPokretači Likovne kolonije Rakani 1985. bili su slikari Boško Karanović i Stojan Ćelić, a dela značajnih slikara i umetnika u bogatom fundusu galerije predstavljaju jedan od najznačajnijih kulturnih proizvoda Novog Grada.\nNa saborovanju smotra dečjeg folklora\nPetodnevni program 46. Đačkog Vukovog sabora nastavljen je danas organizovanjem etnomuzikološke, kaligrafske i radionice tkanja u Tršiću, u kojima su…\nLepote BiH: Dve atrakcije koje retko zaobiđu…\nNa Vrelu Bosne 190.191, a na Bijambarama 63.981 posetilac, kazao je Mustafa Zvizdić, stručni saradnik za promociju i marketing Javne ustanove Zaštićena…\nSVETA GORA, SRPSKI AMAZON, NAJSTARIJA EVROPSKA…\nVikend odmor u prirodi u našoj zemlji nudi više lepota i avantura nego što u prvi mah možete da pomislite. Šetnje srpskom “Svetom gorom”, safari u najstarijoj…\nMODROZELENI RAJEVI SRBIJE Verovatno niste čuli…\nVrela u Srbiji su mesta koja vas mogu hipnotisati i zbuniti. Da biste se divili tirkiznoj vodi ili modrozelenom izvoru ne morate ići na neko od grčkih ostrva,…\nPovezane teme: Saborovanje , Lepote , Una , Platna


Početna Loznica, Mali Zvornik, Krupanj i Ljubovija o zajedničkim temama\nLoznica, Mali Zvornik, Krupanj i Ljubovija o zajedničkim temama\nNa inicijativu gradonačelnika Loznice g.Vidoja Petrovića danas je u prostorijama gradske uprave održan radni sastanak čelnih ljudi Loznice, Malog Zvornika, Krupnja i Ljubovije. Glavna tema razgovora bila je predstojeća regionalizacija, a razgovaralo se o zajedničkim interesima ovog geografskog područja. U centru pažnje bila je tema izgradnje regionalne deponije i međuopštinski sporazum koji bi bio predhodnica ovom zajedničkom projektu. Gradonačelnik Loznice Vidoje Petrović je istakao da je u pitanju zajednički interes Loznice, Krupnja, Malog Zvornika i Ljubovije, kao i da ovakva vrsta projekta kandiduje automatski i izgradnju putnih pravaca Ljubovija-Krupanj i Mali Zvornik – Krupanj, ali i sanaciju i remedijaciju postojećih deponija.\nDogovoreno je da radna grupa u Loznici u naredne dve nedelje uradi elaborat o organizaciji i troškovima nove regionalne deponije, te da se isti ponudi partnerima u projektu kako bi oni dali svoje konačno mišljenje.\nKao budući regionalni centar okruga, čelni ljudi grada Loznice gradonačelnik Vidoje Petrović i njegov zamenik Petar Ekmeščić ponudili su danas gostima i saradnju u okviru regionalnog ombudsmana ali i Javnog pravobranilaštva. Gosti iz Krupnja, Malog Zvornika i Ljubovije pokazali su zainteresovanost za ove teme, a opšti je zaključak da će definisanje zajedničkih tema a potom i formiranje institucija doprineti snažnijem uticaju ovog regiona u Beogradu, ali i organizovanijem pristupu raznim evropskim fondovima koji podstiču regionalnu saradnju.


Ko nauči da piše, taj ne griješi - Istinomjer\nU posljednjih nekoliko dana medije je preplavila vijest o čestitci koju je ministar kulture i sporta Kantona Sarajevo, Samer Rešidat, uputio Fudbalskom klubu “Olimpic”, povodom osvajanja Kupa Bosne i Hercegovine. U tekstu čestitke, koja je službeno poslata ispred Ministarstva kulture i sporta KS, nalazio se veliki broj gramatičkih i pravopisnih grešaka, te je pokazan nezavidan nivo nepismenosti.\nSam ministar pokušao je ublažiti situaciju, pravdajući je neiskustvom i preopterećenošću tima koji ga okružuje i sa kojim blisko sarađuje:\n“Radni tim Ministarstva kulture i sporta Kantona Sarajevo čine profesionalci, ali i mladi ljudi koji pod pritiskom svakodnevnih obaveza ne stižu završiti sve svoje zadatke. Zbog toga se dešavaju propusti zbog kojih smo proceduralnom greškom našeg tima izložili Ministarstvo negativnom publicitetu javnosti“, svjestan je ministar.\nMinistar se, dakle, pokušao opravdati za ovako veliki propust navodeći da se nalazi na samom početku mandata, te da pored redovnih radnih aktivnosti nije imao mogućnost pregledati tekst čestitke koju je uputio radni tim kojim rukovodi. “Naravno, ne opravdavam propust tima i pokušat ću učiniti sve da se slična greška ne ponovi, te da se oni koji čine takve greške adekvatno sankcioniraju, jer ‘ko radi taj i griješi’” dodao je Rešidat.\nNo, jasno je da ni početak mandata, ni zauzetost, a naročito godine uposlenih, ne opravdavaju činjenicu da u Ministarstvu kulture i sporta rade nepismeni kadrovi. Biti na čelu tima koji svojom nepismenošću narušava ugled institucije, naročito institucije čiji je primarni zadatak briga za kulturu i sport, znači samo jedno – nestručnost njenih kadrova za pozicije koje obavljaju.\nOvo nije prvi put da se ministar Rešidat nalazi u fokusu javnosti zbog upitne stručnosti i nedostaka kompetentnosti za poziciju koju obavlja. Na samom početku mandata, Rešidat je bio suočen sa protestom likovnih umjetnika, koji su poručili kako ne žele da im ministar bude neko ko je “potpuno nestručan i nepodoban za takvu funkciju”.\nMinistar je tada kazao da je ministarsko mjesto politička i menadžerska pozicija, te da niko ne može dati ocjenu njegove kompetentnosti prije nego što nešto uradi. U razgovoru za portal Klix.ba, Rešidat je također naveo kako je nova funkcija ministra kulture i sporta Kantona Sarajevo velika čast i obaveza, budući da je ispred njega jedan veoma težak zadatak koji će, iskreno se nada, “obaviti sa zapaženim pozitivnim rezultatima”.\nMeđutim, desilo se upravo suprotno, budući da je pažnju javnosti na samom početku privukao skandaloznim dopisom koji je izišao iz njegovog ministarstva, što svakako potvrđuje negativne ocjene njegove kompetentnosti, pa bismo rekli da ministar još uvijek nije počeo ispunjavati svoja obećanja.\nU svom dosadašnjem radu, ministar je zabilježio još jedan sukob sa udruženjima iz oblasti kulture, povodom usvajanja Zakona o izmjenama i dopunama Zakona o samostalnim istaknutim umjetnicima Kantona Sarajevo. Dok je ministar, sa jedne strane, pohvalio izmjene zakona koje je iniciralo njegovo ministarstvo, a mediji prenijeli da je zakon dobio podršku “brojnih kulturnih udruženja (kao što su) Asocijacija kompozitora muzičkih stvaralaca, Udruženje reditelja i rediteljica BiH i brojnih slobodnih umjetnika u Kantonu Sarajevo“, ispostavilo se da ova udruženja zapravo nisu ni imala uvid u tekst prijedloga zakonskih izmjena. Demantujući navode o podršci Udruženje rediteljica i reditelja u BIH, predsjednica ovog udruženja, rediteljka Jasmila Žbanić, napisala je:\n“Ne samo da nismo podržali zakon koji nije bio dostupan ni umjetnicima, ni javnosti, nego smo jasno rekli da ne odboravamo donošenje ovog zakona po hitnom postupku bez učešća struke.”\nU odgovoru na ovaj demant, koji je rediteljica objavila na svom Facebook profilu, oglasilo se i Udruženje likovnih umjetnika primijenjenih umjetnosti i dizajnera BiH, potvrdivši da ni oni nisu konsultovani prilikom izrade prijedloga zakonskih amandmana.\nTvrdnju da je zakon usvojen bez javne rasprave i bez konsultacije sa strukovnim udruženjima potvrđuje i izjava samog ministra, koju je dao uoči usvajanja zakona, kada je rekao kako je siguran “da su negativne reakcije plod trenutne neinformisanosti o ovome što dopune Zakona donose. Umjetnici su emotivni ljudi i od njih su reakcije i prijedlozi uvijek dobrodošli“. Time je čudnija reakcija ministra na kritiku iznesenu u demantiju Jasmile Žbanić, u kojoj je istakao kako do sada “nije dobio nijedan prijedlog” od njenog udruženja.\nSituacija s kantonalnim ministrom kulture i sporta baca sumnju i na stavove partije iz koje ministar Rešidat dolazi. Predsjednik Demokratske fronte, Željko Komšić, još u decembru 2014. godine govorio je o ministarskim pozicijama i stručnim kadrovima:\n“Bit će izrađeni i kriteriji kada je riječ o daljim imenovanjima, prije svega, na ministarske pozicije i cijele rukovodeće pozicije. Ključna je stvar da se stane s imenovanjima, da se radi po zakonu i da se na mjesta gdje su istekli mandati imenuju ljudi koji će privremeno obavljati tu dužnost, a da nakon što vlade budu formirane svaka napravi procjenu, prije svega stručnog kadra koji joj treba. Ne bi bilo dobro da smo zaustavili neke procese zbog toga što nema stručnih kadrova“, rekao je tada Komšić. Šta se desilo sa “kriterijumima za daljnja imenovanja” stručnih kadrova ne znamo, jer DF-ov izbor ministra i kadrova oko njega daleko su od stručnog.\nZa kraj, htjeli bismo reći da je rečenica ministra Rešidata da “ko radi, taj i griješi” tačna, ali se osnovna pravila pismenosti ipak stječu u osnovnoj školi i ovakve se greške teško mogu objasniti “proceduralnim propustima”.


Služba toplifikacije „TE-KO Kostolac“: Uspešna grejna sezona – Радио Стил\nPosted By: Radio Stil 27/06/2018\nUgovoreno je da se remonti rade na segmentu primarne linije za Zonu 3 u Kostolcu\n– I snabdevanje i distribucija toplotne energije prošli su uspešno, a imali smo i povolјne vremenske prilike. O samom toplifikacionom sistemu u Požarevcu brine se nadležno javno preduzeće, dok naša služba za toplifikaciju vodi računa o korisnicima na području Kostolca i okolnih seoskih mesta. Zbog ove međuzavisnosti u radu, formirana je komisija u kojoj su predstavnici našeg ogranka, JP „Toplifikacija“ Požarevac i gradske opštine Kostolac. Komisija rešava zajednička pitanja naplate i priklјučaka, pošto je naš sistem integralan i neophodno je uspostaviti sveobuhvatan i održiv način staranja o toplifikacionoj mreži koja se znatno uvećavala tokom prethodnih godina – kaže Vladimir Đorđević, rukovodilac Službe za toplifikaciju pri kostolačkom ogranku EPS-a.\nUspesna grejna sezona\n– Prethodnih godina remontovali smo važne delove toplifikacione mreže. Uspeli smo da saniramo probleme i povećamo pouzdanost, posebno u Starom Kostolcu, gde je dolazilo do velikih poteškoća u radu prethodnih grejnih sezona i gubitka demi vode iz sistema. Da bi sledeća godina bila još uspešnija, utvrđene su lokacije na kojima je vrelovod pokazao najmanju pouzdanost, pa će se rekonstruisati ono što je potrebno kako bismo narednu grejnu sezonu dočekali spremniji i sa pouzdanijim tehničkim sistemom − rekao je Đorđević.\nDemi voda proizvodi se prvenstveno za potrebe termoelektrana, zbog čega se tokom zimskih meseci mora voditi računa da pomenuti gubici ne ugrožavaju stabilan rad samih termokapaciteta.


Benefiti za vakcinisane u Sloveniji: Bez karantina iz zemalja koje su u crvenoj zoni - BIGportal.ba\nOsobe koje u Sloveniju dolaze iz crvenih zemalja, koje su navedene kao visoko rizične, ali prilože dokaze da su vakcinisane protiv kovid-19 ili da su se nedavno oporavili od ove bolesti, od danas više neće morati u karantin, a za manje od nedjelju dana biće na snazi samo Digitalni sertifikati iz EU i trećih zemalja.\nSlovenačke vlasti su saopštile i da za strane državljane bez prebivališta u Sloveniji koji dolaze sa područja sa crvene liste i dalje postoji obavezan karantin od 10 dana.\nKao odgovor na sve veći broj zaraženih: Holandija ponovo uvodi restriktivne mjere\nDa bi ušli u Sloveniju, oni će morati da prilože negativni PCR test i dokažu da imaju gdje da borave u periodu od 10 dana, a onima koji to ne učine biće zabranjen ulazak, prenosi Blic.\nStrancima koji nemaju prebivalište u Sloveniji, a dolaze iz pandemijom najugroženijih zemalja, uopšte nije dozvoljen ulazak u zemlju, a nema nikakvih promena u proceduri za ulazak iz zemalja sa zelene liste, sa najpovoljnijom epidemiološkom situacijom.\nNova pravila važiće manje od nedjelju dana, pošto se od 15. jula ukida klasifikacija zemalja po epidemiološkoj situaciji u korist zahteva da svi putnici koji žele da uđu u zemlju treba da imaju kovid sertifikat koji potvrđuje da su vakcinisani, testirani ili su se oporavili od korona virusa, bez obzira odakle dolaze.\nRoditelji su 2020. djeci najčešće davali dva imena grčkog porekla


Hadžikadić: Izjava Zorana Zaeva na skupu SDP-a direktan je napad na suverenitet BiH - Index.ba\nHadžikadić: Izjava Zorana Zaeva na skupu SDP-a direktan je napad na suverenitet BiH\nVAŽNO PISMO: Američki senatori kritikuju State Department zbog izbornih reformi u BiH\nDrama na Bjelašnici: Lavina zatrpala trojicu planinara. U toku akcija spašavanja\nKandidat za člana Predsjedništva BiH iz reda bošnjačkog naroda Mirsad Hadžikadić oglasio se saopćenjem za javnost zbog video poruke makedonskog premijera Zorana Zaeva emitirane na predizbornom skupu SDP-a u Zenici.\n– Video poruka premijera Republike Makedonije Zorana Zaeva, koju je prije nekoliko dana uputio građanima BiH, a koju su juče prenijeli mediji u BiH, predstavlja direktan napad na suverenitet BiH. Utjecanje na ishod unutrašnjih pitanja i procesa u BiH jednostavno nije, i ne smije biti, dozvoljeno bez direktnog poziva državnih organa BiH – napisao je Hadžikadić.\nOn ističe da ovo nije prvi put da stranke u BiH pozivaju države u regiji da podrže njihove parcijalne interese, bez obzira na to da li su oni u skladu sa voljom naroda ili ne.\n– U svom obraćanju, premijer Zaev je suštinski samo ponavljao predizborni slogan stranke koju navodno podržava i time pokazao površnost svoje podrške toj stranci i njenom kandidatu za člana Predsjedništva BiH. Pozivanje i prihvatanje miješanja sa strane, od strane stranaka ili pojedinaca iz BiH, također je atak na BiH. Zar zaista želimo ljude koji to rade da dođu u poziciju da brane suverenitet i teritorijalni integritet BiH i predstavljaju BiH u svijetu – zaključio je Hadžikadić.\nPrethodni članakAustrijanci pred susret u Zenici: Idemo u borbu za tri boda\nNaredni članakNovčano kažnjen jer je povrijedio galeba koji mu je htio oteti cheeseburger


LITURGIJA U CRKVI SVETOG ILIJE – Palanačke novine\nLITURGIJA U CRKVI SVETOG ILIJE\nU crkvi-brvnari posvećenoj Svetom Iliji, sagrađenoj 1827. godine, koja se već više od jednog veka nalazi na palanačkom groblju – danas je služena Liturgija, i obeležena Krsna slava, Sveti Ilija.\nPrvobitno, ova se crkva nalazila na mestu današnje osnovne škole „Olga Milošević“, kao jedna od malobrojnih varoških crkava od drveta. Posle izgradnje Hrama Svetog Preobraženja Gospodnjeg, nekoliko godina služila je kao kapela, da bi, 1906. godine bila preneta na mesto na kome se sada nalazi. Prilikom premeštanja, vođeno je računa o tome da se osnova i zidovi postave na istovetan način, kao što su bili i prvobitno postavljeni.\nFotografije koje prilažemo, osim naslovne koja je snimljena danas tokom trajanja Liturgije, delo su profesora Nataše Miljević.\nNext story POSTIGNUT DOGOVOR O ISPLATI ZARADA ZAPOSLENIMA\nPrevious story RADNICI STAVILI KATANAC NA KAPIJU VODOVODA


Rekonstrukcija platoa kod Hale sportova | Kruševac Info\nDanas su počeli radovi na rekonstrukciji platoa oko Hale sportova i sale Soko u Kruševcu, koji će biti završeni do 20. marta. Izvođač radova i donator je firma „Morava in“ iz Kruševca, a radove su obišli gradonačelnik Bratislav Gašić i njegov zamenik Siniša Maksimović sa saradnicima.\nFunkcionalnost prostora oko Hale sportova i sale Soko u godini kada će Kruševac biti domaćin brojnih sportskih dešavanja među kojima je i Evropsko prvenstvo u karateu 25. maja, motiv je da se počne sa radovima, istakao je direktor Sportskog centra Dragan Lazić. Sportski centar godišnje poseti oko 10 hiljada ljudi, a od izgradnje 1976. godine na ovom prostoru nije bilo ulaganja. Ovaj deo grada je frekventan i zbog blizine škola i vrtića što je dodatni motiv za rekonstrukciju.\nPočetak radove obišao je gradonačelnik Bratislav Gašić koji je naglasio da je ova investicija donacija fime „Morava in“ iz Kruševca: „Ova firma je do sada uglavnom radila u Beogradu, a njihova želja bila je da pomognu Kruševcu. Danas smo tu da se dogovorimo sa direktorima javnih preduzeća oko detalja i kako ovaj prostor treba da izgleda, a očekujem da će do kraja februara radovi biti završeni„.\nZa firmu „Morava in“ ovo je prilika da kao društveno odgovorni daju doprinos kruševačkom sportu i uslovima za kvalitetan život mladih, rekao je jedan od osnivača ove firme Zoran Krkić.\nVrednost popločavanja platoa oko Hale sportova je 8 miliona i 700 hiljada dinara, a posle 20. marta kada je rok za završetak ovih radova, u planu je rekonstrukcija unutrašnjosti Hale sportova i sale Soko.\n« IMK 14. Oktobar nije više preduzeće namenske industrije\nRešenje za Hotel Rubin u roku od sedam dana »


Pušten u rad Centralni registar energetskih pasoša 16 Maj 2014 - blic\nCentralni registar energetskih pasoša (Data menagement system - DMS), jedinstvena baza podataka o energetskim karakteristikama građevinskih objekata u Srbiji, svečano je danas pušten u rad na Beogradskom sajmu. Zahvaljujući tom registru, Srbija se svrstava među prve zemlje u Evropi koja je na putu unapređenja energetske efikasnosti, uspostavlja takvu bazu podataka koja će moći da pruži informacije o svim izdatim energetskim pasošima u zemlje, istaknuto je na konferenciji Inženjereske komore Srbije, u okviru Međunarodnog sajma tehnike i tehničkih dostignuća.\n- Sve će biti automatizovano i to će za nas biti ogromna pomoć, rekla je Solujić. Ona je naglasila da je današnje puštanje u rad tog registra još uvek test faza i da se tek na jesen kreće sa njegovom obaveznom primenom, jer se neće moći ni izdati pasoši objekata, dok se ne unesu podaci u ovaj sistem - dodala je Solujić.\nPredsednik Skupštine inženjerske komore Dragoslav Šumarac je podsetio da su usvajanjem zakona o energetskoj efikanosti iz 2013. godine, obavezni pasoši energetske efikasnosti zgrada i da se sada oko 90 odsto objekata projektuje u skladu sa tim.\n- Energetska efikasnost nije potrošnja i ne košta nego je reč o investiciji koja se isplati i koja donosi uštede - poručio je Šumarac.


Kursna lista na dan: 17.06.2019.\nPoslovna Žena, 17.10.2018.\n"Dani Beča" u Beogradu od 6. do 8. novembra\nNakon Ljubljane, Sofije, Krakova, Zagreba, Praga i Sarajeva na red je došao i Beograd. U organizaciji predstavništva Grada Beča „Eurocomm-PR“ od 6. do 8. novembra u Beogradu održavaju se „Dani Beča“.\nModna revija bečke kreatorke Zabine Karner (Sabine Karner) u „Dorćol Platz“-u 6. novembra označiće početak zanimljivih susreta stručnjaka iz obe metropole.\nU okviru dvodnevne konferencije „Beograd i Beč – razvoj gradova kroz dijalog“ koja se održava u prostorijama „Jugoslovenske kinoteke“ 7. i 8. novembra eksperti iz oba grada diskutovaće o aktuelnim temama.\nPosebna pažnja biće usmerena na sledeće oblasti: upravljanje otpadom, javni saobraćaj, digitalizacija gradske uprave, briga o starijim sugrađanima, socijalno stanovanje, otpadne vode, mobilnost kao i infrastrukturni projekti.\nVećina svetske populacije već živi u gradovima čime oni dobijaju značajnu ulogu i zadatak da se uhvate u koštac sa aktuelnim i budućim izazovima da bi građanima mogli i u budućnosti da ponude najbolji kvalitet života.\nZahvaljujući procesu globalizacije i novim tehnologijama regioni se sve više zbližavaju, a međunarodna saradnja dobija na značaju. Iz tog razloga bečka Gradska uprava želi da blisko sarađuje sa susednim gradovima.\nDa podsetimo, prema istraživanju koje je u martu 2018. godine sprovela međunarodna konsultantska kuća „Mercer“ Beč je 9. put zaredom proglašen za grad sa najboljim kvalitetom života na svetu.\nKako će izgledati doček 2019. u Beču\nBeč: tradicija božićnih vašara\nNovi Sad u top 10 destinacija za 2019. godinu\nOd septembra direktni letovi do Milana\nOd septembra direktni letovi do Milana (1804)\nNovi Sad u top 10 destinacija za 2019. godinu (547)\nBeč: tradicija božićnih vašara (472)\nKako će izgledati doček 2019. u Beču (391)


Projekti povezuju Trebinje, Dubrovnik i Herceg Novi | Hercegovina Press\nProjekti povezuju Trebinje, Dubrovnik i Herceg Novi\nRiječ je o drugoj od tri faze „Akademije liderstva“, a obuhvata razradu zajedničkog projekta koji bi bio finansiran iz dostupnih evropskih fondova.\nNa skupu je rečeno da su Trebinje, Dubrovnik i Herceg Novi na putu realizacije prvog zajedničkog projekta prekogranične saradnje koji se odnosi na turizam, jer je to „veza ova tri grada“.\n„Sigurno da će ovakvi skupovi doprinijeti realizaciji zajedničkih projekata ovih gradova“, rekao je Petrović.\nAndrea Novaković iz dubrovačke razvojne agencije „Dura“ kaže da je cilj kreirati zajedničke projekte, razraditi ih na ovakvim okupljanjima i finansirati ih u kasnijim fazama iz dostupnih evropskih fondova.\n„Najinteresantnije je raditi na temama jačanja zemalja. Zajednička veza sva tri grada je turizam“, istakla je Novakovićeva i izrazila nadu da će ovaj i slični zajednički projekti dobiti „zeleno svjetlo“ za finansiranje.\nNa ranijem sastanku je istaknuto da prekogranična saradnja između Dubrovnika, Trebinja i Herceg Novog do sada nije rezultirala nijednim zajedničkim projektom, te da se došlo do zaključka – da se ne može za isti projekat lobirati sa više strana.\n„LJudi koji ocjenjuju projekte treba da budu uvjereni da imamo jedan zajednički cilj i da inicijativa dolazi sa jedne strane. To je preduslov da projekt prođe“, rečeno je na ranijem sastanku.\nUčesnici smatraju da je za „prolaz“ projekata neophodna podrška politike.


21. maj – dan kada počinje Tehnika – Međunarodni sajam tehnike\nNa više načina baš je Sajam tehnike svojevrsno i trajno merilo suštinskog sveukupnog razvoja i civilizacijskog napretka šireg geografskog i privrednog prostora. Sami naučnici su ustanovili da je, na primer, obim naučnih znanja do kojih je čovečanstvo došlo od početka „civilizovanog čoveka“ udvostručen tek 1750. godine. Celokupno dotadašnje znanje udvostručeno je ponovo kroz 150 godina, sledeće (1950) kroz 50 godina, а sledeće (1960) za neverovatnih 10 godina. Između ta dva poslednja nepojmljiva naučna i tehničko-tehnološka skoka nastao je – Sajam tehnike. Do čega je od tada do danas dovela aritmetička progresija naučne i tehničko-tehnološke „fantastike“ treba da pokaže, i to pod sloganom Vreme je za nove tehnologije, opet – Sajam tehnike.


sreda, 29. jun 2016. 14:12h\nProgram Pančevačkog kulturnog leta koji će biti organizovan tokom jula i avgusta predstavljen je danas na konferenciji za novinare u Gradskoj upravi Pančevo.MOJKraj.rs\nLetnji program organizuje Grad Pančevo u saradnji sa Kulturnim centrom Pančeva, Domom omladine Pančevo, Gradskom bibliotekom Pančevo i Narodnim muzejom Pančevo.\nNa konferenciji su se obratili član Gradskog veća zadužen za kulturu i omladinu Nemanja Rotar, urednik muzičkog programa Kulturnog centra Slobodan Tanasijević, urednik muzičkog programa Doma omladine Slobodan Dodić, PR Narodnog muzeja Vanja Radenković i direktor Gradske biblioteke Dejan Bosnić.\nČlan Gradskog veća Nemanja Rotar rekao je da je Pančevačko kulturno leto tradicija u našem gradu, zbog čega je nakon stupanja na funkciju većnika od postojećeg dela budžeta Grada za 2016. godinu namenjenog za kulturu izvršio preraspodelu postojećih sredstava kako bi se i ove godine održao letnji kulturni program, istakavši da su njegovi dalji planovi mnogo ambiciozniji, i kada je reč o programu i o budžetu za oblast kulture.\nOve godine izdvojeno je milion i po dinara za letnji program. On je bogat i raznovrsan, a moja ideja je da sledeće godine udvostručimo ovaj budžet i da još spektakularnije izvođače dovedemo u naš grad, dakle da Grad dovodi najbolje i najpoznatije grupe, a ne da moramo da čekamo da to urade neke privatne inicijative, već da Grad u tome prednjači. Osnovna namera Grada bila je da građani Pančeva imaju i imaće šta da proprate tokom jula i avgusta i sledeće godine imaćemo mnogo raznovrsniju ponudu na mnogo više lokacija, rekao je Rotar.\nPrema rečima Nemanje Rotara, ideja je da Pančevci imaju priliku da u svom gradu slušaju dobru muziku, posete neku izložbu, odu na književno veče ili pogledaju dobar film.\nSvedoci smo da u gradu Pančevu sve institucije kulture zajednički deluju, da postoji to prožimanje i umrežavanje koje kod nas odavno funkcioniše, tako da i kod realizacije programa postoji neprestana saradnja na više planova, od tehničkih detalja pa do osmišljavanja zajedničkih programa, poručio je gradski većnik.\nLetnji program Kulturnog centra Pančevo biće fokusiran na avgust, ali će dva značajna koncerta biti organizovana i u julu. Slobodan Tanasijević je najavio već za 3. jul koncert Ibrice Jusića na platou Kulturnog centra od 21 sat, a na istom mestu 30. jula od 20 časova koncert će održati Evropski omladinski tamburaški orkestar.\nUlaz na većinu programa tokom leta biće besplatan.


Sutra akcija na Trgu Krajine: Mladi aktivisti prikupljaju pomoć za porodicu Dodik – Banjaluka24\nSutra akcija na Trgu Krajine: Mladi aktivisti prikupljaju pomoć za porodicu Dodik\nIzjava srpskog člana Predsjedništa BiH, Milorada Dodika, da su mu djeca nezaposlena, izazvala je mnogo komentara na društvenim mrežama, a sada, kako saznajemo, povod je i za simboličnu „humanitarnu akciju“.\nKako saznaje Srpskainfo, mladi aktivisti opozicionih partija, organizovaće sutra na Trgu Krajine simboličnu akciju prikupljanja novčanih sredstava za porodicu Dodik, a nakon toga će novac preusmjeriti nekom od udruženja koje se bave humanitarnim radom.\nNeposredno nakon izjave Dodika, pojavio se i onlajn račun na kome se mogu donirati novčana sredstva za porodicu Dodik, na kome je već prikupljeno nekoliko stotina dolara.\nPodsjećamo, Dodik je rekao da nema nijednu presudu Suda da je kažnjen za bilo kakav kriminal, te da se njegova djeca bore za svoj život sami.\n– Kćerka ima četvoro djece, drži u zakup restoran, plaća kiriju i već godinu dana negativno posluje – rekao je Dodik tokom skupštinskog obraćanja, te dodao da niko u njegovoj užoj porodici nije zaposlen, uključujući i njegovog sina.\n“Pitajte Dodika jer nas godinama prisluškuje” Borenović tvrdi da se nikada nije čuo sa Eskobarom\nVaša politika je destruktivna i neće dovesti ni do čega


Onlajn debata: Javno čitanje izveštaja Evropske komisije o Srbiji - European Western Balkans\nAutor EWB 08. 10. 2020. 08. 10. 2020.\nBEOGRAD – Fondacija Centar za demokratiju (FCD) i portal European Western Balkans (EWB) organizuju onlajn debatu “Javno čitanje izveštaja Evropske komisije o Srbiji za 2020. godinu” sutra, 9. oktobra, od 12 do 13:30 časova putem Zoom platforme.\nTokom ovog događaja biće predstavljeni ključni nalazi i preporuke sadržane u Izveštaju Evropske komisije za Srbiju i biće upoređene ocene unutar regiona Zapadnog Balkana u cilju podizanja nivoa javnog diskursa, kako o samom izveštaju, tako i o procesu pristupanja Srbije Evropskoj uniji u celosti.\nUvodno obraćanje će dati Nikola Burazer, izvršni urednik portala European Western Balkans. Uporedni pregled Izveštaja Evropske komisije za države kandidate i potencijalne kandidate daće Nataša Vučković, izvršna direktorka Fondacije Centar za demokratiju i Nemanja Todorović Štiplija, glavni i odgovorni urednik portala European Western Balkans. Opšti pregled na izveštaj za Srbiju daće Srđan Majstorović, predsednik Upravnog odbora Centra za evropske politike, dok će o političim kriterijumima govoriti Vladimir Međak, potpredsednik Evropskog pokreta u Srbiji.\nVladavinu prava, osnovna prava, korupciju i slobodu izražavanja će predstaviti Katarina Golubović, predsednica Komiteta pravnika za ljudksa prava (YUCOM), dok će slobodu, bezbednost i migracije predstaviti Bojan Elek, istraživač Beogradskog centra za bezbednosnu politiku (BCBP). Nataša Vučković će takođe predstaviti ocenu izveštaja iz oblasti socijalne politike, zapošljavanja i rodne ravnopravnosti, a oblast regionalne saradnje i međunarodnih obaveza će predstaviti Marko Savković, programski direktor Beogradskog fonda za političku izuzetnost.\nDogađaj se realizuje u okviru projekta “Povezujemo tačke” koji FCD realizuje uz pomoć Balkanskog fonda za demokratiju Nemačkog Maršalovog fonda SAD i Ambasade Kraljevine Norveške u Beogradu.\nBojan ElekIzveštaj Evropske komisije 2020Jovana SpremoMarko SavkovićNataša VučkovićNemanja TodoroSrđan MajstorovićVladimir Međak\nTransparentnost Srbija: Korupcija se čak 77 puta pominje u izveštaju Evropske komisije\nEWB 14. 10. 2021. 14. 10. 2021.


Kina - Dnevni list Danas\nPočetna » Kina » Page 2\nKineski predsednik Si Đinping pozvao je tokom posete vojnoj bazi u južnoj provinciji Guangdong tamošnje trupe da ulože „svu svoju energiju i misli u pripremu za rat“.\nPiše: RSE 14. 10. 2020.\nIzložba o Džingis Kanu otkazana zbog Kine\nJedan muzej u Francuskoj otkazao je izložbu o mongolskom vladaru Džingis Kanu zbog intervencije kineske vlade, do koje je došlo zbog toga što Komunistička partija Kine, kako piše Gardijan, sprovodi sve veću diskriminaciju prema etničkim Mongolima.\nPiše: D. J. 14. 10. 2020.\nKineski ministar: Cilj SAD je stvaranje ‘Indo-pacifičkog NATO-a’\nSjedinjene Države predstavljaju „ogroman bezbednosni rizik“ za Aziju time što pojačavaju svoje tamošnje aktivnosti, rekao je danas ministar spoljnih poslova Kine tokom turneje po jugoistočnoj Aziji, gde se Peking i Vašington bore za uticaj.\nPiše: Beta-AP 13. 10. 2020.\nZvaničnik KP: Kina ohrabruje kompanije da posluju u Srbiji\nČlan Politbiroa Centralnog komiteta Komunističke partije Kine Jang Đieči rekao je danas u Beogradu da Kina pridaje veliki značaj „praktičnoj saradnji“ sa Srbijom i ohrabruje kineske kompanije da ulažu u Srbiju.\nPredsednica Vlade Srbije Ana Brnabić zahvalila je danas kineskim kompanijama koje su investirale u Srbiju, ističući da su, zahvaljujući njima, sačuvane desetine hiljada radnih mesta i otvorene hiljade novih.\nVučić sa članom Politbiroa CK Kine: Srbija će nastaviti da gradi iskreno prijateljstvo s Kinom\nPredsednik Srbije Aleksandar Vučić je danas izjavio da „nije uvek lako“ sačuvati prijateljstvo s Kinom, s obzirom na to kako druge velike sile gledaju na ekonomski uspon te zemlje, ali je dodao da će Srbija, „čuvajući slobodu odlučivanja“, nastaviti da gradi „iskreno prijateljstvo“ s Kinom.\nKina testirala ceo grad posle šest novih slučajeva Kovida-19\nKina od danas sprovodi masovnu kampanju testiranja za korona virus u gradu Ćingdao od devet miliona stanovnika posle zabeleženih šest novozaraženih Kovidom-19, javile su zdravstvene vlasti.\nPiše: Beta-AFP 12. 10. 2020.\nNBA liga posle godinu dana ponovo na CCTV u Kini\nUtakmice američke košarkaške lige – NBA ponovo će se emitovati na kineskoj državnoj televiziji (CCTV) posle jednogodišnje pauze.\nKina se priključila savezu za vakcinu Kovaks\nKina, koja ima četiri kandidata za vakcinu protiv korona virusa u poslednjoj fazi kliničkih ispitivanja, objavila je danas da se pridružuje savezu za vakcinu KOVID-19 poznatom kao Kovaks (COVAKS).\nVatikan je u prošlu subotu potvrdio svoju nameru da nastavi dalji dijalog s Kinom o imenovanju biskupa, braneći sporazum koji je postignut s Kinom 2018. kao „neophodan za život tamošnje katoličke crkve“ i pored snažnih američkih primedbi, pritisaka i kritika.\nPiše: Dragan Bisenić 8. 10. 2020.\nEvropska Unija prioritet je ka kom se treba usmeriti, a sa ostalima treba održavati korektne odnose, ocenjeno je sinoć na tribini pod nazivom „Prioriteti spoljne politike Srbije dvadeset godina od demokratskih promena – evroatlantske integracije, Rusija ili put svile?“.\nPiše: Jelena Čolović 7. 10. 2020.\nAmerički državni sekretar Mike Pompeo ukazao je danas na „sve jači i opasniji uticaj Kine“ u indijsko-pacifičkom regionu i pozvao četiri tamošnje države na saradnju da bi se međusobno zaštitile od kineske „eksploatacije, korupcije i prinude“.\nPiše: Beta-AP 6. 10. 2020.\nPredstavnici Vlade Srbije i kineske kompanije Čajna roud end bridž korporejšn (CRBC) potpisali su danas ugovor o projektovanju i izgradnji brze saobraćajnice Novi Sad-Ruma, Fruškogorskog koridora, u vrednosti 606 miliona evra.\nDvadeset šest zemalja među kojima su Kina, Rusija, Severna Koreja, Belorusija i Iran pozvalo je da im se smesta ukinu sankcije Sjedinjenih Država i drugih zapadnih zemalja da bi mogli efikasno da se bore u pandemiji korona virusa.\nMinistri SAD, Australije, Indije i Japana razmatraju zabrinjavajuće delovanje Kine\nMinistri inostranih poslova SAD, Australije, Indije i Japane u utorak će u Tokiju održati sastanak o uticaju Kine koji ih zabrinjava.\nPiše: Beta-AP 5. 10. 2020.


Briga o vašim novim zelenim bebama bi trebalo (i može) da bude zabavan, a ne stresan izazov...\nDakle, bez obzira da li ste ih previše ili premalo zalivali ili ih činili “bodljikavima” na drugačiji način, mi ćemo vam pokazati kako tačno trebate da se brinete o svojim sukulentima. Za početak znajte da je uspešan uzgoj sukulenata moguć tokom cele godine, ali je uvek neohodno dobro se upoznati sa svojim novim zelenim ljubimcem. Na kraju krajeva, pojam “sukulenti” je tako širok da ne možete uvek očekivati najidealniji savet za svoj odabrani primerak.\nBilo kako bilo, sukulenti su zaista idealan način da svom domu dodate ne samo dovoljno zelenila, već i svakodnevnu dozu lepote. Ako tome dodamo i simboliku ovih biljaka, a to je upornost, snaga, nesebična ljubav i izdržljivost u svakom pogledu, biće vam jasno koliko oni mogu oplemeniti svaki, pa čak i najsumorniji enterijer.\nU nastavku teksta, sa vama delimo 5 najbitnijih stavki koje morate imati na umu kada su ovi predivni bodljikavi prijatelji u pitanju...


Opozicija u bojkotu saopštila je da će informaciju o stanju u parlamentu Srbije poslati Evropskoj komisiji\nBojkot rada Skupštine Srbije počeli su u Beogradu poslanici stranaka okupljenih u opozicionom Savezu za Srbiju (SZS). Dok se vladajuća koalicija previše ne obazire na taj potez, opozicija ga smatra korakom ka odbrani demokratije.\nUoči zasedanja parlamenta 11. februara opozicija je objavila da na zahtev građana koji protestuju na ulicama gradova Srbije do daljeg neće sedeti u skupštinskim klupama.\n„Želimo da pokažemo da oni koji ovde upravo počinju zasedanje Skupštine Srbije nisu narodni parlament, nisu narod, niti su država Srbija. Oni su oteti i okupirani parlament“, rekao je lider pokreta Dveri Boško Obradović, jedan od čelnika SZS.\nPoslanici iz grupe Savez za Srbiju, koju predvode Demokratska stranka, Dveri, Narodna stranka Vuka Jeremića, bivši gradonačelnik Beograda Dragan Đilas i Levica Srbije Borislava Stefanovića, kao i Socijaldemokratske stranke Srbije Borisa Tadića i Nove stranke Zorana Živkovića, od ponedeljka u 10 sati o aktuelnim zakonima govore na pres konferencijama u skupštinskom holu.\nNa istom mestu, Aleksandar Martinović, šef poslaničke grupe vladajuće Srpske napredne stranke (SNS), izjavio je da nije čuo nijedan zahtev građana sa protesta i da se radi o okupljanjima koja su malobrojna.\n„Aleksandar Vučić više ljudi skupi u Bujanovcu nego što oni skupe u centru Beograda. Meni su ovi protesti čudni zato što ih političari organizuju, ali ti isti političari nemaju hrabrosti da se obrate narodu,“ naveo je Martinović.\nMartinović je saopštio da će, bez obzira na bojkot, parlament nastaviti sa radom i kao jedinu legitimnu opciju opoziciji ponudio izbore.\nPod nazivom „1 od 5 miliona“, koji su dobili nakon izjave predsednika Srbije i prvog čoveka SNS-a Aleksandra Vučića da neće ispuniti nijedan zahtev opozicije pa i da protestuje pet miliona ljudi, građanska okupljanja protiv vlasti počela su pre više od dva meseca, a danas se događaju u pedesetak gradova širom zemlje.\nPolitikolog Dragan Petrović, doktor političkih nauka, smatra da opozicioni bojkot zabrinjava vlast, iako ona nastoji da stvori utisak da je ne dotiče.\n„Mislim da je vlast ovim vrlo ranjena. Jer, paralelni parlament zajedno sa protestima na ulici i apstinencijom najznačajnije poslaničke grupe ozbiljno podriva legitimitet vlasti,“ ocenjuje Petrović.\nOsnovna primedba poslanika u bojkotu je da državni parlament nema legitimitet zbog opstrukcije vlasti nad opozicijom u radu Skupštine ukidanjem procedure i kršenjem poslovnika, zakona i Ustava.\nSanda Rašković Ivić, potpredsednica Narodne stranke, kaže da je u bojkotu 50 od ukupno 250 poslanika u parlamentu jer vlast ne dozvoljava da se čuje njihova reč.\n„U sedam godina ove vlasti nije bilo ni jedne jedine rasprave o značajnim pitanjima kao što su Kosovo i Metohija, kao što je ulazak ili neulazak u Evropsku uniju, kao što je siromaštvo i propadanje države i njene privrede,“ navodi Rašković Ivić.\nU skupštinskim klupama, osim vladajuće koalicije, sa 22 poslanika kao najznačajniji predstavnik grupe van vlasti koja bojkotuje bojkot ostala je Srpska radikalna stranka Vojislava Šešelja, koju predstavnici SZS-a nazivaju „lažnom opozicijom“, dok se Liberalno demokratska partija Čedomira Jovanovića nije konkretno izjasnila o ovom bojkotu.\nOpozicija u Srbiji dogovorila 'Sporazum sa narodom'\nSavez za Srbiju uoči bojkota ponudio je građanima dokument na koji su opozicioni lideri stavili svoje potpise, nazvan “Sporazum sa narodom”, kojim se zahtevaju fer i slobodni izbori.\n„Potreban je neki kompromis ali je on za vlast teško izvodljiv jer opozicija kao minimum traži otvaranje medija. A ako se mediji otvore onda će mnoga nezgodna pitanja, odnosno druga strana medalje, doći pred građane Srbije. To bi značilo dalju eroziju vlasti“, smatra politikolog Dragan Petrović.\nDok se zaoštrava odnos sa opozicijom, čiji ishod je teško predvideti, izvesnost u Srbiji je nastavak građanskih protesta od Beograda, preko Novog Sada, Niša, Prokuplja, do Kuršumlije.\n„Da li će ishod biti da se dozovu pameti i da razumeju da su izbore dobili i zbog vladavine prava, ne znam. Ono što znam je da oni iskreno ne veruju u demokratiju,“ zaključuje Gordana Čomić, narodna poslanica opozicione Demokratske stranke.\nOpozicija u bojkotu saopštila je da će informaciju o stanju u parlamentu Srbije poslati Evropskoj komisiji.


Promene u Partizanu: Novi ljudi za novu priču - SPORTSKI ŽURNAL\nPromene u Partizanu: Novi ljudi za novu priču\nKuloari bruje, gde ima dima ima i vatre. U slučaju Partizana čini se da je sve to realnost\nPartizan sprema novu garnituru rukovodećih ljudi sa zadatkom da spreče dalje tavorenje i sivilo oko jednog od najtrofejnijih klubova na svetu.\nRaša Ristivojeivić dokazan u organizaciji Evropskog prvenstva 2016. u Beogradu u Dragan Veljić važan čovek u mandatu prethodnog rukovodstva saveza bi dobili najvažnije funkcije u klubu i uz pomoć poslovnih partnera pokušali da crno-bele postave na zdrave noge.\nVažnu ulogu bi mogao da ima i Milorad Krivokapić, nekadašnji predsednik VSS i jedan od onih legendarnih igrača kluba sa Banjice.\n– Uh, ne bih o tome, posebno ne o nekoj svojoj ulozi. Znam da postoji inicijativa i želja da se Partizanu bez pomogne. Svi znaju šta je Partizan i da bez njega nema jakog klupskog vaterpola u Srbiji. Sačekajmo neko vreme da vidimo kako će sve da bude – kaže Milorad Krivokapić.\nNema sumnje da bi sveža krv, sa jasnom snagom, mogla da prekine ovo stanje. A ono je takvo da je u četvrtak temperatura vode bila ispod 24 stepena, da plata nema, da...\nKrivokapić odlazi sa čela VSS: Vreme je za mlađe\nGLAS PARTIZANOVE OPOZICIJE: Veljić: Upisivali su nove članove, tražili način kako da dođu do većine\nDejan Savić: Dokazali da smo zemlja sporta, a ne žute štampe i „abrova” (VIDEO)\nmira · 02 novembar, 2019 10:24\nBilo je krajnje vreme da odu ljudi koji su upropastili veliki klub !\ntrnina · 02 novembar, 2019 13:00\nŠta bi sa onim parama što je država dala Partizanu više nego što je tražio, kako reča Jelenić, dabogda i cigani isto toliko dobijali svake godine, i sad veruj predsedniku VSS, kao i Kpkezi.\nmoma52 · 02 novembar, 2019 13:09\nVoleo bih da se vrate na stare staze uspeha,ali dok je Jelinić na čelu VSS-a,a tu je došao upravo da zakuca poslednji ekser u sanduk, nekad i za sva vremana najvćeg VK na svetu,od te priče nema ništa.Političari su sve učinili da nestane epicentar uspeha JU i srpskog vaterpola i sada je to sve jako teško vratiti na nekadašnji nivo. Možda će kao u fudbalu i košarci dozvoliti da bude druga pratilja simbolu srpstava,crvenoj petokraki.\nlazar matić · 02 novembar, 2019 17:16\n- Sve si u pravu. Samo si zaboravio uloge Savića i Vujasinovića u toj sramnoj raboti.\nHido · 04 novembar, 2019 19:53\nRed je da se pomogne ponosu Srbije i najpozantijem VK svijeta.Partizan je institucija i ulaganje u ovaj klub je obaveza svakog ko dobro misli ovoj zemlji.Sabac,zvezda ....Ma hajde ljudi.To su ispusene mustikle.Oni sa vaterpolom imaju isto kao Indija sa kosarkom.


Foto: Michael M. Santiago / Profimedia\nŽair Bolsonaro i Boris Džonson\nPrethodno su dva izvora ruske agencije prenela da je brazilska delegacija u samoizolaciji pošto je brazilski ministar zdravlja Marselo Kviroga pozitivan na korona virus. Prema jednom od izvora, brazilska delegacija se vratila kući a samo je Kviroga ostao u Njujorku.\n"Gardijan" piše da je Kviroga testiran pozivino na virus nakon što je predsednik Brazila Žair Bolsonaro u utorak govorio na Generalnoj skupštini UN. Prethodno se Kviroga rukovao sa britanskim premijerom Borisom Džonsonom, u okviru bilateralnog sastanka na marginama skupštine.\nOstali članovi brazilske delegacije u Njujorku su negativni na korona virus, navodi se u saopštenju.


Ništa od uvođenja policiskog časa, na snazi zabrana okupljanja - www.lobi-info.rs\nMarija K. 9. jula 2020., 14:21 4.5k Views\nDanašnja sednica kriznog štaba potrajala je duže nego što je inače slučaj, a raspravljalo se pre svega o kritičnoj situaciji sa korona virusom u Beogradu i uvođenju novih mera.\nPrva mera koja je usvojena za Beograd je potpuna zabrana javnog organizovanog okupljanja za više od deset ljudi na otvorenom i zatvorenom. Sve prodavnice i tržni centri biće zatvoreni od 21.0 do 6.00″, rekla je premijerka Ana Brnabić.\nDakle, ovoga puta nije došlo do uvođenja policijskog časa i strožijih mera kakve su bile na snazi u martu i aprilu.\nPodsetimo, tokom prvog naleta korona virusa, građani Srbije su u svojevrsnom karantinu za vreme trajanja policijskog časa proveli 638 sati ili više od 26,5 dana!\nPrethodna objava Danas u podne odlučuje se o novim merama za sprečavanje širenja korone\nSledeća objava Treći dan protesta prošao daleko mirnije i bez sukoba sa policijom


Uspeh Slobodinih atletičara na Sretenjskoj trci - Ozonpress :: internet portal\nTag: atletičari, Sloboda, Sretenjska, trka, uspeh\nAtletičari Slobode osvojili 4 medalje na tradicionalnoj Sretenjskoj uličnoj trci koja se održala 15.02. u Ušću.\nBronzana medalja Natalija Lazarević (06) u trci mlađih pionirki (rođ. 2006 i ml) na 600m\nBronzana medalja Novak Mirosavić(07) u trci mlađih pionira (rođ. 2006 i ml) na 600m\nBronzana medalja Aleksa Jović (04) u trci mlađih pionira (rođ. 2004/05) na 1.200m\nBronzana medalja Dragan Savković u trci veterana strosti (40-50god.) na 3.000m\nIV mesto Kosta Mirosavić (04) u trci mlađih pionira (rođ. 2004/05) na 1.200m\n– Tradicionalno na Sretenje se održavaju ulične trke u Ušću. Dobra organizacija, lepo vreme i druženje sa rudarima koji svojom trkom zatvaraju takmičenje iskoristili smo sa grupom naših najmlađih atletičara predvođeni našim najstarijim takmičerem Draganom Savkovićem. Zadovoljan sam zalaganjem naših pionirki i pionira. Ovim uspehom pokazuju da polako izrastaju u naše uzdanice za budućnost. Dragan Savković je jedan od naših registrovanih rekreativaca i zajedno sa Tomasom Mirosavić predvode najstariju grupu našeg kluba. Oni su uspešni poslovni ljudi u svojim profesijama, a kao bivši sportisti nastavljaju rekreativnim bavljenjem sportom. To je ujedno i politika kluba, graditi sportski duh, biti zdrav, sposoban i istrajan – kaže Slobodan Nidžović, trener AK „Sloboda“.\n– Naše najbolje atletičarke, reprezentativke, Bojana Kaličanin i Katarina Sekulić nastupaće u subotu 18.02 na atletskom međunarodnom mitingu“ Srbija Open“ koji se održava u atletskoj dvorani. Bojana će trčati 800m dok će Katarina biti „pacemaker“ gde će pomoći našoj Ameli Terzić da istrči rezultat ispod 2 minuta što bi bio trenutno najbolji rezultat u svetu. Inače „Srbija Open“ predstavlja uvod u najznačajniju sportsku manifestaciju koja se uopšte održala u Srbiji – ističe Slobodan Nidžović trener AK Slobode.


07-06-2019 11:13 Srbija Stav\nMala i srednja preduzeća u Kini, pod pritiskom trgovinskog rata sa Sjedinjenim Državama, spremaju prenošenje proizvodnje u Rusiju.\nPiše: Paul Antonopoulos\nTrgovina između Kine i SAD uglavnom zavisi od malih i srednjih preduzeća, dok kinesku bilateralnu trgovinu sa Rusijom čine velika preduzeća u državnom vlasništvu, rekao je on.\n“Međutim, mnoge kineske male i srednje izvozno orijentisane kompanije sada se suočavaju sa poteškoćama. SAD su već povećale svoje poreze na kineske proizvode sa 10 na 25 odsto, što je jednako okončanju saradnje. Ove kompanije bi mogle da povećaju cene proizvoda za 25 odsto, što je malo verovatno “, rekao je on.\n“Trebalo bi da razmotre prebacivanje proizvodnje u Rusiju”, rekao je on, dodajući da se “kineski proizvodi, proizvedeni u Rusiji, mogu prodavati u Sjedinjenim Državama, pa čak i u Evropi.\nTrenutna stopa razmene između Kine i SAD se u poslednje vreme pogoršava. Vašington je povećao stope sa 10 na 25 odsto kineskog uvoza, ukupno oko 200 milijardi dolara. Američki predsednik Donald Tramp takođe je naložio početak procesa podizanja carina na sav preostali uvoz iz Kine, koji se procenjuje na oko 300 milijardi dolara.\nU međuvremenu, trgovina između Rusije i Kine je u prošloj godini zabeležila istorijski rast od oko 25 odsto na 108 milijardi dolara, premašivši sve prognoze. Prema rečima ruskog predsednika Vladimira Putina, Kina jeste i biće glavni trgovinski partner Rusije. On je nedavno izjavio da dve zemlje uživaju najbolje komercijalne i ekonomske veze svih vremena.\n„Već neko vreme, pojedini kineski studenti koji studiraju u Sjedinjenim Državama suočavaju se sa viznim ograničenjima. Period viza se povećao, sa povećanjem trajanja i broja odbijanja, ministarstvo upozorava brojne studente i akademike na procenu rizika, preduzimanje mera opreza i sprovođenje odgovarajuće obuke “, navodi se u saopštenju ministarstva.\nNapetosti između Pekinga i Vašingtona, uključujući i humanitarnu sferu, su u porastu poslednjih nedelja, usred trgovinskog rata koji besni skoro godinu dana.\nNajnoviji krug američko-kineskih trgovinskih razgovora okončan je sredinom maja bez napretka. Sjedinjene Države su tvrdile da je Peking prekršio dogovorene obaveze i ubrzano povećao poreze sa 10 na 25 odsto na uvoz vredan 200 milijardi dolara.\nMoskva šalje još vojnika da učvrste Madura. Više o tome čitajte OVDE.\nAMERIČKI SAVEZNIK U PAKTU SA KINOM: Ova zemlja je opasno blizu da pokrene proizvodnju balističkih raketa, ako uspeju, Bliski istok čeka pakao


Foto: Fabio Rossi/AS Roma / LaPresse / Profimedia\nU kući su tokom napada sa fudbalerom bili su njegova supruga i dvogodišnji sin.\nSmoling i porodica su, potvrdila je policija, prošli bez povreda, ali su "proveli noć terora".\nPrvi pregledi sigurnosnih kamera pokazali su da su bila tri maskirana pljačkaša, a po govoru je zaključeno da su Italijani.\nPolicija istražuje krađu, a fudbaler je prijavo da su razbojnici ukrali tri skupocena sata, nakit i nešto gotovine.\nZbog povrede mišića Smoling nije igrao utakmicu revanša četvrtfinala između njegove Rome i Ajaksa na "Olimpiku", a napad se desio nakon meča.\nU Italiju je engleski fudbaler stigao 2019. najpre na pozajmicu u redove "vučice" iz Mančester junajteda, da bi Rimljani 2020. otkupili njegov ugovor.


Lazovićeva 'stotka' u Jagodini! - Sportske.net\nLazovićeva 'stotka' u Jagodini!\nKrilni napadač Crvene zvezde, Darko Lazović, odigraće u Jagodini svoj stoti meč u crveno-belom dresu a partija koju je pružio u duelu sa Javorom garant je da će Čačanin na jubileju demonstrirati svoje nesporne fudbalske kvalitete.\nNajtrofejniji srpski klub i lider na tabeli Jelen Superlige u subotu gostuje Jagodini, u derbi meču 17. kola domaćeg šampionata.\nZa Darka Lazovića, gostovanje u gradu na Belici imaće poseban značaj jer će Čačanin upisati svoju stotu utakmicu u crveno-belom dresu.\nČinjenica da je od dolaska na "Marakanu" prvu sezonu proveo u klubu čekajući na priliku da zaigra, ali i povreda koja ga je na kraju prošle sezone odvojila od terena na više od pola godine, uticali su na to da Lazović već sada nema više od 150 utakmica na svom kontu.\nDebitantski meč za Crvenu zvezdu Lazović je odigrao 12. septembra 2009. godine protiv Metalca iz Gornjeg Milanovca. Jedanaest dana kasnije Lazović postiže svoj prvi gol u crveno-belom dresu, u pobedi Crvene zvezde nad Mladošću iz Apatina u šesnaestini finala nacionalnog Kupa rezultatom 6:1.\nČetvorogodišnji ugovor sa Crvenom zvezdom produžio je 2012. godine na još tri godine, ali je sezona 12/13 imala jako loš ishod za Čačanina.\n"Večiti derbi" koji je odlučivao o tituli Lazović je završio u ranoj fazi nakon povrede kolena, odnosno kidanja ligamenata kolena.\nUsledio je period oporavka koji je trajao više od pola godine, pa Lazović nije nastupao na takmičarskim mečevima za Crvenu zvezdu sve do prethodnog vikenda i prolećne premijere sa Javorom.\nUtakmica koju je Zvezda dobila rezultatom 2:1 protekla je u znaku sjajne igre Darka Lazovića pa ostaje da se vidi da li će brzonogi krilni napadač uspeti da još jednom izraste u junaka na svom stotom nastupu za crveno-bele.


Nakon rasvjetljavanja nekih zakulisanih i kriminalnih radnji, vjerujem da je sad svima jasno da gradonačelnik Zvornika i njegova „ekipa“ stoje iza prošlogodišnje blokade računa fabrike Alumina. Za ovu tvrdnju postoje niz dokaza, čak i njegovih javnih izjava da je Gordan Pavlović, vlasnik firme Pavgord, njegov lični prijatelj, te da „prijatelja ne može da pusti niz Drinu“?! Brojni su oni kojima su zajedno Gordan Pavlović i Zoran Stevanović prijetili, a koji su stajali na putu kontroverznoj grupi okupljenoj oko Pavgorda.\nAko se uzmu u vid samo radnje koje je Osnovni sud u Zvorniku preduzeo u proteklih godinu dana protiv Alumine i Birača, jasno je Stevanović&Pavlović&Co nisu sami, odnosno da imaju širu podršku Režima u Republici Srpskoj. Brojni su svjedoci sastanaka u Palati predsjednika između Zorana Stevanovića i Milorada Dodika, a na temu otimanja Alumine, a naročito neposredno prije prošlogodišnje blokade računa fabrike. Milorad Dodik i Željka Cvijanović su čak stavili na raspolaganje avion u vlasništvu Vlade Republike Srpske kako bi Zoran Stevanović i Gordan Pavlović letjeli u Litvaniju da sa Ukio bankom naprave kriminalni dogovor o otimanju Alumine. To je, između ostalih, nedavno u svom pismu potvrdio i Rajko Dukić, optužujući gradonačelnika Zvornika da stoji iza kriminalnih pokušaja otimanja Alumine, jedna od najvažnijih firmi u Republici Srpskoj?\nDakle, avion Vlade je stavljen na raspolaganje i Gordanu Pavloviću, licu koje sumnjiče za brojna krivična djela oštećenja privrede. Međutim, ta činjenica Režimu ne šteti na ugledu jer je svakako kriminalan i kriminogen. Dio ekipe za brzo otimanje Alumine, Zoran Stevanović je taj koji u javnosti priča, takođe pred mnogim svjedocima, da je ranije dogovoreno da se Alumina podjeli na ravne časti između njega, Milorada Dodika i Gordana Pavlovića. Naravno, finansije bi pribavio Pavlović, političku i drugu podršku Dodik, a Stevanović pravosudnu i logističku podršku na terenu.\nSvaka naknadna priča ili osuda napada na Aluminu od strane Milorada Dodika je bila bacanje prašine u oči javnosti. Blage osude odluka kobajagi suda u Zvorniku imale su efekat kao ujed komarca dobro organizovanoj grupi za otimanje Alumine, i naravno bile su prethodno dogovorene između Milorada Dodika i Stevanović&Pavlović$Co.\nUpravo je Dodik taj koji uporno ćuti i ne preduzima nikakve radnje u zaštiti imovine Republike Srpske, osude ili sankcionisanja Zorana Stevanovića i Gordana Pavlovića. Upravo njegov MUP godinama prećutkuje kriminal Litvanaca, a i kriminalne napade na Aluminu od strane Stevanović&Pavlović&Co.Upravo njegovo Tužilaštvo u Banja Luci, ranije Specijalno a danas Posebno odjeljenje, u fioci drži predmete oko zaloga na Alumini i Biraču, a koje Stevanović&Pavlović&Co danas koriste da orobe Birač i Aluminu. Zar nije Vlada Želje Cvijanović donijela Zaključak da se Zoran Stevanović postavi na mjesto direktora Alumine? Kakvi su to veliki gafovi Vlade da u privatnoj firmi za direktora postavi gradonačelnika…!? Zar nisu Željka Cvijanović i Zoran Tegeltija prošle godine u zgradi Vlade primoravali Aluminu da napravi poravnanje sa Stevanović&Pavlović&Co?\nSvaki od ovih argumenata nas vraća na činjenicu istinitosti načina podjele plijena tj. Alumine na trećine između Stevanovića, Dodika i Gocija Pavlovića. Zanemaruje ova bratija da su zaloge po kojima Stevanović&Pavlović&Dodik pokušavaju naplatiti nepostojeće i kriminalne, i da su naslijeđe kriminala Litvanaca i Ukio banke. Međutim, koga to briga, kad je Alumina na dohvat ruke ovom Klanu? Čak ovakva kriminalna postavka i odgovara trenutnom Režimu, jer samo većim kriminalnom se može zataškati onaj prethodni od milijardu maraka, kako to nedavno izbroja ministar finansija Zoran Tegeltija.\nSa druge strane upravo ova bratija sada isisava novac iz Alumine preko povezanih dvorskih firmi kao što je Enikon-Mont, koja je u posrednom vlasništvu Zorana Stevanovića, a koja ostvaruje višemilionski obrt nametanjem previsokih cijena Alumini za obradu metala i remonte. Ova firma se fizički nalazi unutar fabričkog kruga Alumine, te godinama ili ne plaća nikako, ili uz beneficiranu cijenu plaća struju, vodu, gas, i druge resurse koje joj omogućava Alumina, te tako ostvaruje dodatni ekstraprofit.\nPouzdano se zna da je Milorad Dodik prilikom prve blokade računa Alumine od strane Ukio banke 2013 godine posle dva dana nazvao jednog od tadašnjih članova Upravnog odbora Alumine i doslovno mu rekao: „Račun će danas biti odblokiran. Mi imamo sa Litvancima dogovor, i mi ćemo to kupiti za 5-6 miliona. Ta priča će biti naša!!!“\nVrijeme je pokazalo na koga je Dodik mislio kada je govorio „Mi“! To pokazuje da je ovaj idejni tvorac plana i vođa Klana, i da je on sa Litvancima sklapao tajne dogovore. To može potvrditi i bivši ministar unutrašnjih poslova Radislav Jovičić, koji trenutno prolazi kroz katarzu, o čemu ću detaljnije pisati narednih dana.


LUKSUZNI APARTMANI U NJUJORKU - Lux Life luksuzni portal: Moda, Stil, Trendovi, Kolekcije 2014...\nLUKSUZNI APARTMANI U NJUJORKU\nMySuites je kompanija koja u svojoj ponudi ima razne luksuzne boutique apartmane u Njujorku…\nOva firma se bavi izdavanjem originalnih prostora za boravak u Velikoj Jabuci. Glavni element iznenađenja ove firme je taj da oni izdaju svoje apartmane daleko od modernih hotela, koji su puni turista. Njihovi apartmani su u vintage stanovima, u najboljim delovima Njujorka, tako da ste ukoliko odsednete u nekom od ovih apartmana, okruženi svim blagodetima ove svetske metropole.\nNjihovi apartmani su oličenje luksuza, dekorisani i uređeni u različitim stilovima, tako da svako može pronaći apartman koji mu odgovara. Jedno je sigurno, svi njihovi apartmani oko sebe imaju sjajnu auru Njujorka, zbog koje se osećate kao stanovnik ovog predivnog grada. Nameštaj koji možete videti u ovim luksuznim apartmanima ide od vintage predmeta preko modernih do visoko kvalitetnih i luksuznih, koji su dela poznatih dizajnera.\nUkoliko ne želite potpunu samostalnost dok odmarate u Njujorku, ova firma sarađuje sa brojnim njujorškim hotelima, te na raspolaganju imate usluge konsijerža, privatnog vozača, pa čak i rum-servis, dostavu hrane i namirnica, privatne kuvare, kao i pristup modernim pogodnostima ovih hotela, kao što su teretane, bazeni, spa centri i drugo. Ove pogodnosti su prilagođene lokaciji apartmana, tako da ne morate brinuti o udaljenosti. Ukoliko na ovaj način posetite Njujork, doživećete jedno autentično iskustvo i osetiti se kao da ste bar na par dana bili pravi Njujorčani.\nPROČITAJTE SLEDEĆI TEKST: ELEGANTNI PENTHAUS U SAN FRANCISKU


Brnabić: Prvi nacrt medijske strategije do kraja godine - Sindikat novinara Srbije\nBrnabić je za taj sajt o dijalogu vlasti i predstavnika novinarskih i medijskih udruženja kazala da je u jednom trenutku bio obustavljen proces na izradi Medijske strategije, jer se većina novinarskih i medijskih udruženja povukla iz tadašnje radne grupe.\n"Time je proces izgubio legitimitet i upravo na zahtev medijskih i novinarskih udruženja odlučila sam da formiram novu vladinu radnu grupu. Time sam želela da pošaljem jasan politički signal da nam je saradnja važna i da smo odlučni da na novoj Medijskoj strategiji radimo zajedno, uz jedan novi fokus i zajednički angažman svih učesnika procesa", rekla je Brnabić.\nPredsednik Nezavisnog udruženja novinara Srbije (NUNS) Slaviša Lekić u izjavi za Istinomer podsetio je da je Koordinacionom telu uručen set od sedam konkretnih problema koji zahtevaju urgentnu intervenciju i da je rok za rešavanje tih problema kraj godine.\nPrema njegovom mišljenju ta pitanja su lako rešiva, a ocenio je da će ona biti test "kvaliteta" političke volje Vlade Srbije da reši problem na medijskoj sceni.\n"Na prvom mestu zahtevali smo da predstavnici vlasti hitno prestanu da prozivaju, vredjaju, omalovažavaju i diskriminišu novinare, medije, novinarska i medijska udruženja i proglašavaju ih za neprijatelje društva, 'strane agente' i 'izdajnike'. Ovih dana je Aleksandar Vučić predsednik Srbije i SNS-a takav zahtev uputio poslanicima i ministrima iz svoje stranke. Brzo ćemo videti je li taj apel iskren ili je deo šljašteće prednovogodišnje verbalne rasvete", ocenio je Lekić.\nLekić je naveo da će inicirati povlačenje iz dijaloga sa Vladom i pre oročenog datuma, ako se ispostavi da nema razumevanja za rešavanje ovih zahteva.\nČlanica Koordinacione grupe Vlade za saradnju sa medijima i savetnica za medije Aleksandra Vučića Suzana Vasiljević je u izjavi za Istinomer podsetila je da je 2011. u radnoj grupi za izradu Medijske strategije bio samo jedan predstavnik medijske zajednice, a da ih sada ima devetoro.\n"Ukoliko to njima nije dovoljno, ukoliko ne mogu da se odupru različitim pritiscima ili ne žele da učestvuju u izradi zakona koji se odnose na njihova prava i slobode, niko ih neće siliti da ostanu deo procesa. U tom slučaju, nadam se da će u nekoj od budućih vlada imati boljeg sagovornika", kazala je Vasiljević.